I Q L H TMM\nT9Q Q6Q YWH\nX M L 5W3\nDrvna industrija i proizvodnja nameštaja su među retkim privrednim granama koje su u Srbiji, godinama beležile pozitivne rezultate i permanentan rast. Poslovni rezultati i još veće mogućnosti drvnog sektora inicirale su odluku Vlade Republike Srbije da se drvna industrija i industrija nameštaja uvrste u jednu od četiri prioritetne industrijske grane od značaja za dalji razvoj naše zemlje. Vlada je inicirala izradu nove strategije razvoja drvne industrije i industrije nameštaja Srbije za period 2018. do 2022. godine. Ovaj dokument je završen u decembru 2017. godine, ali praktično nije ništa urađeno na realizaciji postavljenih ciljeva.\nPrerada drveta i proizvodnja nameštaja su godinama pravile suficit u spoljnotrgovinskoj razmeni, a u jednom petogodišnjem periodu protekle decenije, prosečan godišnji rast izvoza ove industrijske grane iznosio je 13,3%. U BDP-u Srbije udeo drvne industrije iznosio je oko 2%, a udeo u izvozu je dostizao 6,3%. Veliko je pitanje da li će drvna industrija nakon korona krize zadržati doskorašnje trendove razvoja...\nAli, i pored dobrih poslovnih rezultata drvoprerađivači su godinama tražili institucionalnu adresu gde bi zajedno sa šumarima razgovarali o saradnji i položaju svih subjekata na šumi bazirane ekonomije sa ciljem veće konkurentnosti, tehnološke opremljenosti, veće finalizacije vredne sirovine i većeg broja zaposlenih... Zahtevi drvoprerađivača u tom pravcu traju dugo, ali od države nema odgovora. Ona ignoriše činjenicu da drvna industrija svake godine puni državni budžet sa preko 80 miliona evra.\nPozitivan trend u drvnoj industriji, koji je trajao od završetka svetske ekonomske krize, 2008. godine, prekinut je u prvih deset meseci 2019. godine kada je zabeležen značajan pad proizvodnje u preradi drveta (17,7%) i neznatno povećanje proizvodnje nameštaja (4,4%). O tome smo pisali u našem januarskom izdanju prošle godine. Takođe smo pisali o kretanjima u preradi drveta i proizvodnji nameštaja u regionu, gde su trendovi bili slični… Nakon prvih naznaka zastoja i prekida pozitivnog trenda u drvnoj industriji stigla je kovid kriza čije je posledice teško sagledati. Naviknuti na vitalnost ovih privrednih grana i činjenicu da su prerada drveta i proizvodnja nameštaja u protekloj deceniji permanentno, iz godine u godinu, beležile rast proizvodnje i izvoza, državni službenici ne vide da ova branša kod nas i u regiji ima velikih teškoća i da je obim posla, prema izjavama nekih privrednika, za proteklih deset meseci, u proseku pao za 15 do 20 procenata, što znatno odudara od zvaničnih statističkih podataka, pa zato često za statistiku kažu da je tačan zbir netačnih podataka…\nSve oči su uprte u Nemačku\nDrugi ili treći talas korona virusa doneo je globalni pesimizam i oprez u sektor drvne industrije. Većina drvoprerađivača u EU, a posebno italijanske i španske firme, računaju s pogoršanjem poslovanja u 2021. godini.\nNajlošije prognoze dolaze iz Nemačke, glavnog evropskog tržišta, gde se očekuje da će 2020. godina imati pad od 26,1% u pilanskom sektoru, industriji ploča i ambalaže kao i pad od 4,1% u sektoru nameštaja. Analitičari očekuju kako će se navedene trenutne ocene Nemačke i tržišni utisak preliti na poslovanje dobavljača koji još uvek uglavnom dolaze iz istočne Evrope.\nIstovremeno, analitike u SAD-u sugerišu kako će cene drvnih proizvoda padati sve do maja 2021. godine, a očekuje se i da će pilane smanjiti proizvodnju. To će, uz aktuelnu pandemiju, zasigurno uticati na investicije i velike projekte koji zahtevaju veće količine drvne građe.\nPodsetimo, drvoprerađivački sektor je i pre izbijanja pandemije bio pogođen posledicama američko-kineskog trgovinskog rata, koji je rezultiralo gotovo prepolovljenim američkim izvozom u Kinu – sa 3 milijarde USD u 2018. na 1,6 milijardi u 2019. godini.\nTurbulencije su prisutne i na indijskom tržištu, gde je od aprila do septembra 2020. godine uvoz pao za 35%, a izvoz za 17%. Istovremeno, povećavaju se cene drvnih proizvoda, a zbog pandemije pada potražnja.\nPrerada drveta i proizvodnja nameštaja u regionu\nDrvni sektor u Hrvatskoj je usled korona krize pao za cca 15%, informiše gospodin Marijan Kavran, ali su mere Vlade Hrvatske značajno pomogle drvnom sektoru koji je pokazao zavidan nivo žilavosti i tržišne otpornosti\nDrvoprerađivački sektor u Hrvatskoj tradicionalno predstavlja važnu industrijsku granu sa godišnjim izvozom od 1,2 milijarde evra, a zajedno sa šumarstvom zapošljava preko 50.000 radnika.\nKriza se u prvim mesecima najviše odrazila na primarni – pilanski sektor koji je zabeležio pad narudžbi od 10 do 25%, dok je proizvodnja parketa, prozora i vrata kao i nameštaja beležila manja usporavanja. Firme se suočavaju sa smanjenom likvidnošću, ali za sada posluju unutar relativno stabilnih okvira, posebno kompanije sa većom imovinom. Statistički gledano, u preradi drveta su tokom prvih devet meseci zalihe povećane za 25%, dok je industrijska proizvodnja kroz protekle mesece pala od 11 do 15%. Očekuje se nastavak sličnih – nepovoljnih pokazatelja u prvom kvartalu 2021. godine, a trendovi će zavisiti od medicinskih parametara.\nZa deset meseci 2020. godine u Republici Srpskoj su rezultati poslovanja drvnog sektora zadovoljavajući i daleko su bolji od očekivanih, informiše Lazo Šinik iz PK Republike Srpske. U preradi drveta i proizvoda od drveta za deset meseci 2020. godine proizvodnja je manja za oko dva procenta (1,9%) u odnosu na isti period 2019. U oblasti proizvodnja nameštaja, proizvodnja je manja za 7,8% prvenstveno zbog velikog pada proizvodnje u aprilu 2020. kada je proizvodnja ostvarena sa svega 19% i bila je manja za 81% u odnosu na proizvodnju nameštaja u aprilu 2019. godine. Treba naglasiti da je proizvodnja u avgustu 2020. godine ostvarena u znatno većem obimu, čak 62,3% više nego u avgustu prethodne godine. U periodu januar-oktobar 2020. godine industrijska proizvodnja u Republici Srpskoj bila je manja za 8,3% dok je prerađivačka industrija zabeležila podbačaj industrijske proizvodnje za 12,7%.\nNataša Govedarica iz PKS, piše na narednim stranama da je industrijska proizvodnja u sektoru prerađivačke industrije Srbije manja za 0,7% u periodu januar-avgust 2020. godine, u odnosu na isti period 2019. godine, a da je proizvodnja nameštaja zabeležila rast od 4,0% a u preradi drveta i proizvoda od drveta registrovan je pad od 3,1% u poređenju sa prvih osam meseci 2019. godine.\nU drugom kvartalu 2020. godine u proizvodnji nameštaja Republike Srbije registrovano je 20.637 zaposlenih, što je više za 8,6% u odnosu na drugi kvartal 2019. godine, dok je u preradi drveta zabeleženo 17.020 zaposlenih (rast od 0,9% u odnosu na isti kvartal 2019. godine). U oblasti šumarstva i seče drveća registrovano je 6.807 zaposlenih, što je za 4,1% više u odnosu na isti kvartal 2019. godine. (Izvor: Republički zavod za statistiku)\nPrema podacima RZS, u periodu januar-avgust 2020. godine, izvoz nameštaja i proizvoda od drveta, plute, slame i papira iznosio je 797,7 miliona evra, što čini 7,5% ukupnog izvoza Republike Srbije. U odnosu na isti period 2019. godine, zabeležen je pad od 7,3%. U istom periodu, uvoz je dostigao 674,7 miliona evra (mg pad od 3,7%), što čini 4,7% ukupnog uvoza, te je ostvaren suficit u spoljnotrgovinskoj razmeni koji je iznosio 123,0 miliona evra. Najviše je izvezeno nameštaja, i to u vrednosti od 335,8 miliona evra, sa međugodišnjim padom od 7,1% i pozitivnim spoljnotrgovinskim saldom (241,9 miliona evra).\nIstraživanje PKS pokazuje da je tokom pandemije virusa Kovid -19 privreda Srbije sačuvala svoju bazu, održana je likvidnost kompanija i zaposlenost. Program ekonomske podrške Vlade Srbije suštinski je doprineo očuvanju privrednog potencijala, ali je za oporavak neophodno vraćanje međunarodnog tržišta i domaće tražnje u normalne tokove. Funkcionisanje privrede u poslednjem kvartalu 2020. godine, kao i perspektive u narednom srednjoročnom periodu zavisiće od daljeg razvoja epidemiološke situacije. Iako se ne očekuje zatvaranje privrede, kao u prvom talasu epidemije, nagli porast slučajeva virusa korona nalaže pažljiv pristup u upravljanju privredom sa ciljem očuvanja zdravlja stanovništva i privrednog kapaciteta – zaključuje Nataša Govedarica.


Dr. Ana Gligić: Apelujem da se ljudi vakcinišu, ovo nije vještački virus! - BiH Vijesti\nNaslovnica BOSNA I HERCEGOVINA Dr. Ana Gligić: Apelujem da se ljudi vakcinišu, ovo nije vještački virus!\nDr. Ana Gligić, doktorica koja je spasila Jugoslaviju od velikih boginja, sinoć je gostovala u emisiji Face TV Senada Hadžifejzovića.\nIzjavila je kako je primila kinesku vakcinu, vakcinisala se u četvrtak, u nedjelju je počela kašljati, a u ponedjeljak već zvala hitnu pomoć!\nPrethodni članakIlić: Nema potrebe praviti kalkulacije, niko se nije nadao da će Olimpik pobijediti Željezničar\nNaredni članakPredsjedništvo Saveza sindikata RS o povećanju plata


Sastanak podrške Milorada Dodika i Aleksandra Vučića\nPredsjedavajući Predsjedništva Bosne i Hercegovine Milorad Dodik sastaće se danas u Beogradu sa predsjednikom Srbije Aleksandrom Vučićem.\nDodik i Vučić će se sastati u zgradi Generalnog sekretarijata predsjednika Srbije sa početkom u 13.00 časova. Teme sastanka dva zvaničnika, bit će poznate nakon sastanka, saopšteno je iz pres-službe predsjednika Srbije.\nNajavljeni sastanak održava se u vrijeme kada se srbijanski predsjednik suočava sa masovnim protestima, a organizatori protesta su opozicioni lideri.\nZakazujući današnji sastanak, Dodik je iskazao podršku Srbiji i njenom predsjedniku Aleksandru Vučiću, prenosi BHRT.\nKako je rekao, trenutna politička kriza, odnosno sukobi vlasti i opozicije koji su eskalirali posljednjih dana, štete poziciji Beograda u očekivanju pregovora s Kosovom.\n“Treba poštovati institucije Srbije i njenog zakonito izabranog predsjednika, a ostalo rješavati na izborima”, rekao je Dodik.


Potpredsjednik Vlade mr Ervin Ibrahimović na sastanku sa predstavnicima kompanije Strabag\nPotpredsjednik Vlade za regionalni razvoj i minist...\nPotpredsjednik Vlade za regionalni razvoj i ministar kapitalnih investicija mr Ervin Ibrahimović i državni sekretar Admir Šahmanović sastali su se sa predstavnicima kompanije Strabag\nObjavljeno: 23.06.2022. • 07:02 Autor: Ministarstvo kapitalnih investicija\nPotpredsjednik Vlade za regionalni razvoj i ministar kapitalnih investicija mr Ervin Ibrahimović i državni sekretar Admir Šahmanović sastali su se danas sa predstavnicima austrijske kompanije Strabag, kako bi razgovarali o tekućim projektima koje ova kompanija realizuje u Crnoj Gori, problemima sa kojima se ova kompanija susreće u realizaciji tih projekata i planovima i mogućnostima produbljivanja saradnje.\nPredstavnici Strabaga su iznijeli svoje viđenje uslova i ambijenta u kojima posluju i izazove sa kojima se susreću tokom realizacije projekata, posebno se osvrćući na dogadjaje na gobalnom nivou koji su rezultiralu rastom cijena energenata i gradjevinskih materijala što je značajno otežalo poslovanje kompanije i poštovanje unaprijed definisanih rokova.\nMinistar kapitalnih investicija je naglasio da se radovi na započetim projektima moraju nastaviti, kako bi se ispoštovala dinamika koja je procedurama i ugovorima dogovorena, a koja zbog različitih razloga nije ispoštovana.\nMr Ibrahimović je dodao da su u Vladi svjesni izazova pred kojima se našao gradjevinski sektor i da će se država Crna Gora u takvim okolnostima ponijeti odgovorno kako bi se na najbolji način zaštitili interesi gradjana i države Crne Gore ali i kako se u pitanje ne bi dovela realizacija započetih infrastrukturnih i drugih projekata značajnih za dalji razvoj Crne Gore.


Dan online - Politika: Vanredno stanje odlaže izbore - 2020-03-17\nPolitika IZ KABINETA PREDSJEDNIKA CRNE GORE POJASNILI SITUACIJU U VEZI TIVTA\nSve brojniji zahtjevi da Đukanović odloži tivatske izbore Vanredno stanje odlaže izbore Po sili Ustava i Zakona o lokalnoj samoupravi, izbori u Tivtu biće odloženi u slučaju da bude proglašeno vanredno stanje u državi prije njihovog održavanja 5. aprila, rekli su iz kabineta šefa države\nIz kabineta predsjednika Crne Gore Mila Đukanovića pojasnili su za „Dan” situaciju vezano za moguće odlaganje lokalnih izbora u Tivtu. Kako su naveli, moguće uvođenje vanrednog stanja svakako bi odložilo izbore zakazane za 5. april.\n– Predsjednik Crne Gore će pratiti razvoj situacije u vezi sa pandemijom izazvanom virusom korona i zavisno od toga preduzimati mjere povodom izbora za odbornike u Skupštini opštine Tivat, zakazanih za 5. april 2020. godine. Shodno utvrđenim ustavnim nadležnostima, Skupština Crne Gore proglašava vanredno stanje, i to na predlog Savjeta za odbranu i bezbjednost Crne Gore. Ako Skupština nije u mogućnosti da se sastane, odluku o proglašenju vanrednog stanja donosi Savjet za odbranu i bezbjednost i podnosi je na potvrdu Skupštini, čim ona bude u mogućnosti da se sastane. Na prethodno pomenuto se naslanja Zakon o lokalnoj samoupravi, članom 37 stav tri, čija je formulacija jasna: Ako mandat skupštine ističe za vrijeme vanrednog stanja, mandat joj se produžava najduže 90 dana po prestanku okolnosti koje su izazvale to stanje. Riječju, po sili Ustava Crne Gore i Zakona o lokalnoj samoupravi, izbori za odbornike u Skupštini opštine Tivat biće odloženi u slučaju da bude proglašeno vanredno stanje u državi prije njihovog održavanja 5. aprila – rekli su iz kabineta šefa države.\nPoslanik Demokratske Crne Gore Boris Bogdanović objasnio je da mandat odbornicima u skupštinama opština u svim jedinicama lokalne samouprave teče od dana potvrđivanja mandata.\n– Član 36 Zakona o lokalnoj samoupravi jasno propisuje da se izbori za skupštinu opštine održavaju najkasnije 15 dana prije isteka mandata odbornicima skupštine opštine. Imajući u vidu da je mandat odbornicima Skupštine opštine Tivat potvrđen 11. maja 2016. godine, predsjednik Crne Gore požurio je sa donošenjem odluke o datumu održavanja lokalnih izbora. Predsjednik Crne Gore lokalne izbore u Tivtu mogao je zakazati u drugoj polovini aprila, ali to niije učinio iz prostog razloga što je, prema našem mišljenju, ispitivanjem javnog mnjenja došao do zaključka da mu litije na dnevnom nivou značajno degradiraju procenat podrške u ovoj, ali i u drugim opštinama širom Crne Gore – istakao je Bogdanović.\nOn je rekao da je jasno da u situaciji opšteg nepovjerenja u izborni proces, masovnih zloupotreba državnih resursa u partijske svrhe i izborne kampanje, te uvođenjem vanrednih mjera za zaštitu stanovništva od širenja virusa korona nema uslova za održavanje lokalnih izbora u Tivtu.\n– Sada je pravna situacija za odlaganje već raspisanih izbora u ovoj opštini jako komplikovana. Prvo, izborne radnje su u toku, rokovnik Opštinske izborne komisije je definisan, a izborne liste predate. Drugo, niti jedan zakonski akt ne propisuje proceduru odlaganja izbora u situaciji kada su izbori već raspisani. Iz navedenih razloga da se zaključiti da do zakonitog odlaganja ovih izbora može doći samo u situaciji proglašenja vanrednog stanja – ukazuje Bogdanović.\nIstiče da je moguće da predsjednik donese odluku izmjeni odluke o raspisivanju izbora u opštini Tivat na način da datum održavanja izbora pomjeri za poslednji zakonski rok, u ovom slučaju druga polovina aprila.\n– Ipak, i u ovom slučaju postavlja se pitanje šta se dešava sa rokovnikom izbornih radnji Opštinske izborne komisije Tivat, te da li se već definisani rokovi za završetak izbornih radnji pomjeraju, posebno u dijelu predaje izbornih lista i zaključenja biračkog spiska. Zaista, jako komplikovana pravna stvar. Zato smatramo da sve izbore – lokalne i parlamentarne – treba odložiti do stvaranja uslova za prve slobodne i poštene izbore u istoriji Crne Gore – poručuje Bogdanović.\nPrethodno je Centar za demokratsku tranziciju (CDT) pozivao nadležne organe da naprave hitne konsultacije sa predstavnicima partija koje učestvuju na izborima u Tivtu i sagledaju mogućnosti za njihovo odlaganje. Takođe, CDT obavještava da otkazuje planirano građansko posmatranje ovih izbora.\n– Ne želimo ni na jedan način ugroziti zdravlje naših posmatrača u Tivtu, ali ni zdravlje ostalih učesnika izbora – rekli su iz CDT-a.\nDržavna izborna komisija (DIK) nije nadležna da donese odluku o odlaganju lokalnih izbora u Tivtu, ali pažljivo prati sve preporuke nadležnih državnih organa u vezi sa zaštitom od pojave virusa korona u Crnoj Gori, kazao je predsjednik DIK-a Aleksa Ivanović.\nU Crnoj Gori su, shodno mjerama Nacionalnog koordinacionog tijela za borbu protiv zaraznih bolesti, zatvorene sve vaspitno-obrazovne ustanove, granični prelazi za sve strance, osim za one sa stalnim ili privremenim boravkom, ugostiteljski objekti, tržni centri, dječje igraonice i kladionice.\nIvanović je rekao agenciji Mina da se DIK priprema redovno kako bi spremno dočekali 5. april, za kada su zakazani lokalni izbori u Tivtu.\n– Ne postoji eksplicitna odredba da DIK može u ovakvim situacijama da donese odluku o odlaganju izbora – rekao je Ivanović.\n”Centar za demokratsku tranziciju saopštio je da otkazuje planirano građansko posmatranje tivatskih izbora u cilju zaštite zdravlja posmatrača i učesnika


AS-MAŠINA PRESUDILA DUCIJU Lajović se hrabro držao protiv Iznera, ali ostao bez drugog kola Sinsinatija\nNaš teniski reprezentativac Dušan Lajović je zaustavljen na startu turnira master serije u Sinsinatiju.\nNjega je, kao 28. igrača sveta, pobedio 16. sa ATP liste, Amerikanac Džon Izner i to sa 7:6(3), 1:6, 7:5.\nLajović se hrabro držao, dozvolio je domaćem takmičaru samo jedan brejk, a on sam napravio dva, no... To nije bilo dovoljno za pobedu.\nJer, prvi set je posle ujednačene igre rešen u taj-brejku, u drugom je Duci dominirao, ali je u trećem Izner, koji je ostvario čak 27 asova na ovom meču (i spasao osam od 10 brejk lopti) bio za nijansu bolji i prošao dalje.\nNjega u drugom kolu čeka pobednik meča Pablo Karenjo-Busta - Žil Simon, a u trećem se taj par ukršta, gotovo izvesno, sa Novakom Đokovićem. Nole je slobodan u prvom kolu, a u drugom igra sa pobednikom meča Kveri - Erber.


Bruka: Kadar kriminogene Nove demokratije novi predsednik FSS?! – ZELENE NOVINE\n23/03/2021 Zelene novine Aktuelno, Hronika, Priča dana, Sport, Vesti 0\nNekadašnji kadar kriminogene Nove demokratije i njen narodni poslanik, saradnik zločinačkog režima pokojnog diktatora Slobodana Milošebića i bivši predsednik FSS (dok je bio regionalni savez u okviru FS Jugoslavije) i nekadašnji generalni sekretar Crvene zvezde Nebojša Leković glavni je kandidat za naslednika Slaviše Kokeze!\nIako se u medijima prethodnih dana često pominjao bivši reprezentativac Nemanja Vidić, on prema saznanju našeg lista nije u igri.\nIako posle Kokeze kao potredsednik ima najveća ovlašćenja, ni Marko Pantelić prema tvrdnji našeg izvora takođe neće biti kandidat za prvog čoveka Saveza.\nImenovanje Lekovića bi prema nezvaničnim saznanjima trebalo da usledi u aprilu, kada se sumiraju rezultati s prva tri meča nacionalnog tima u kvalifikacijama za SP u Kataru.\nSlaviša Kokeza je odlučio da podnese ostavku na mesto predsednika Fudbalskog saveza Srbije i da time, kako kaže, obezbedi mir i stabilnost nacionalnom timu na početku kvalifikacija za Svetsko prvenstvo u Kataru.\nOstavka Kokeze ne predstavlja iznenađenje, naročito ako se zna da se preko medija, naročito tabloida bliskih režimu, na njega vršio pritisak da podnese ostavku.\nOd kako je krajem februara priveden na informativni razgovor u policiju tvrdi se da je umešan u kriminalne radnje grupe Veljka Belivuka, a tabloidi ga terete i za umešanost u finansijske malverzacije sa doskorašnjim direktorom Uprave carina Milošem Tomićem.\nMinistar policije Aleksandar Vulin izjavio je da je Kokeza odbio da na poligrafu odgovori na pitanje da li je umešan u planiranje ubistva predsednika Srbije Aleksandra Vučića, dok se Tužilaštvo ovim povodom do sada nije javno oglašavalo.\nKada je fudbal u pitanju, Kokeza će ostati u analima kao verovatno najlošiji predsednik FSS od sticanja državne samostalnosti 2006. godine.\nNjegov dolazak na čelo Saveza kritikovan je od prvog dana pošto je u pitanju čovek koji nije poticao iz fudbala i nije tajna da je na to mesto imenovan zbog političke volje većine, a ne stručnosti, koju inače ni ne poseduje.\nIza njega će ostati senka sumnje da je direktno bio umešan u nameštanje rezultata čak i najjačeg domaćeg takmičenja – Superlige Srbije, kao i da je u najviši rang progurao Proleter iz Slane Bare kod Novog Sada.\nJedinu dobru odluku koju je kao predsednik Saveza doneo kada je 2016. godine angažovao Slavoljuba Muslina za selektora Srbije, upropastio je samo godinu dana kasnije.\nTrener koji je odveo „orlove“ na Svetsko prvenstvo oteran je osam meseci pre početka Mundijala u Rusiji, a od tog momenta započeo je i sunovrat nacionalnog tima u svim segmentima.\nPrvi tim reprezentacije od tada kao da su preuzeli fudbalski agenti, a selektor je praktično izgledao samo kao izvršilac njihove volje.\nLjubiša Tumbaković je taj sunovrat uspeo da na kratko prekine u prethodnih godinu i po dana, ali je na kraju i on morao da kapitulira jer je Škotska u kvalifikacijama za EURO pokazala sve mane ne samo nacionalnog tima, već celokupnog srpskog fudbala.\nZa vreme Kokezinog mandata Statut FSS promenjen je tako da je predsedniku data apsolutna moć u upravljanju, o čemu najbolje govori činjenica da samostalno bira više od polovine članova Izvršnog odbora, što je telo koje je bi se moglo nazvati Vladom Saveza.\n– Želim da obavestim moje saradnike, kao i sportsku i fudbalsku javnost da se povlačim sa funkcije predsednika Fudbalskog saveza Srbije. U želji da, pre svega, reprezentaciji omogućim neophodan mir, spreman sam za novu borbu u kojoj ću sve učiniti da demantujem napade na moje ime i ličnost. Slaviša Kokeza nikad nije i neće biti sumnjivo lice ljudima sa kojima je blizu 20 godina delio iste vrednosti – naveo je Kokeza u oproštajnoj poruci.\nOdlazeći predsednik FSS uputio je kroz svoje saopštenje i poruku predsedniku Srbije Aleksandru Vučiću.\n– Poštujući sve ono što se u tom odnosu izgradilo, niko ne treba Aleksandra Vučića i Srbiju da brani od Slaviše Kokeze, jer Slaviša Kokeza je bio uz Aleksandra Vučića i Srbiju kada mnogi to nisu smeli ili hteli. Ponosan tada, ponosan i sada kada se brutalno iznose opasne neistine koje su naravno nanele štetu i funkciji koju više neću da obavljam. Povlačim se sa mesta predsednika Fudbalskog saveza Srbije kako bih celog sebe stavio u službu pravde i istine koji će biti moja vodilja u budućem periodu.\nNapomenuo je i da želi sve najbolje nacionalnom timu na startu kvalifikacija za Katar i novom selektoru Draganu Stojkoviću Piksiju.\n– Ovim činom želim Fudbalskom savezu Srbije i našoj najboljoj reprezentaciji, pred kojom je start u kvalifikacijama za prvenstvo sveta, da obezbedim mir i stabilnost, kako bi se sa što manje problema fokusirali na predstojeće izazove od kojih su utakmice protiv Republike Irske i Portugalije možda i ključne u borbi za plasman na SP u Kataru 2022. godine. Srećan sam, zadovoljan i ponosan što će na tom putu državni tim da predvodi po mom mišljenju najveće ime u istoriji našeg fudbala Dragan Stojković. Njemu, kao i svim ljudima u sistemu Fudbalskog saveza želim mnogo uspeha u budućnosti – zaključio je Kokeza.


Konkurs za novi "PolitiKAS"\nDvosemestralni obrazovni program\nObrazovni program „PolitiKAS“ namenjen je predstavnicima političkih stranaka i aktivistima organizacija građanskog društva koje u svom radu zastupaju vrednosti desnog centra i umerene desnice.\nCilj program je da polaznicima pruži dodatna znanja iz oblasti savremene političke teorije i prakse koja će doprineti unapređenju političkog rada i podstakne njihovo umrežavanje radi unapređenja zajedničke saradnje značajne za uspešnije zastupanje ideja i vrednosti njihovih organizacija.\nViše informacija o programu možete pogledati OVDE (http://www.bos.rs/politikas/program).\nUslovi za prijavu kandidata:\nda su mlađi od 30 godina,\nda su aktivni članovi političkih stranaka desnog centra i umerene desnice ili aktivisti organizacija građanskog društva koje u svom radu zastupaju vrednosti desnog centra i umerene desnice,\nda žele da se edukuju i više angažuju u društveno-političkom životu.\npopunjen prijavni formular sa odgovarajućom fotografijom,\nCV (biografiju) sa podacima o obrazovanju, profesionalnom, društvenom i političkom angažmanu,\n2 preporuke od kojih je neophodno da jedna bude iz političke partije ili organizacije građanskog društva u kojoj je kandidat angažovan.\nU obzir će biti uzete samo prijave koje sadrže kompletno popunjenu dokumentaciju i ako bilo šta od navedenih dokumentata bude nedostajalo prijava će biti proglašena nevažećom.\nKonkurs za prijavljivanje kandidata za desetu generaciju otvoren je do 31. jula 2019. godine do 23:59h.\nOvde možete preuzeti prijavni formular (http://www.bos.rs/…/otvoren-konkurs-za-prijavu-na-obrazovni…).\nZainteresovani kandidati se prijavljuju slanjem neophodne dokumentacije na imejl adresu politikas@bos.rs.\nNakon pregleda prijavne dokumentacije i intervjua sa kandidatima, KAS i BOŠ će uraditi selekciju kandidata i odabrati najbolje učesnike, vodeći računa o kvalitetu, ravnopravnoj rodnoj i lokalnoj i organizacionoj zastupljenosti učesnika.\nIzabrani kandidati potpisuju sa KAS-om i BOŠ-om Ugovor o pohađanju obrazovnog programa „PolitiKAS” i obavezuju se da će odgovorno i savesno pohađati program i izvršavati obaveze preuzete ovim Ugovorom.\nZa sve informacije možete nas kontaktirati na broj telefona +381 11 30 65 830 ili putem imejla na politikas@bos.rs.


Remote u doba korone - TNation\nPosted by: Miloš Stojanović\n“Otišla na produkciju bez testiranja”…. 🙂\nNije u ljudskoj prirodi da živi u četiri zida, bez druženja, igre, šetnje, pesme… Ipak, katkad nas priroda primora da izađemo iz naših granica komfora i povinujemo se njenim pravilima.\nGovoreći terminologijom programera, 2020. godina kao da je “otišla na produkciju bez testiranja”. 🙂\nNimalo naivan virus SARS-CoV-2 je izazvao pandemiju, što je sve nateralo da radimo upravo suprotno od onoga što smo radili do pre mesec-dva. Nema više druženja kao tada, izlazaka, provoda, sedenja u parku do kasno u noć, šopinga… a što je najgore, veliki deo ljudi je ostao bez posla upravo zbog ozbiljnosti situacije.\nJoš uvek je previše nepoznanica – kada će ovo prestati(?), da li će se vratiti sve na staro(?), koje su posledice(?), ko radi na vakcini za ovaj virus(?), šta nas čeka na jesen(?)…\nSvakako, preporuke su jasne – socijalna distanca, nošenje zaštitne opreme i minimalni izlasci napolje su jedini spas od širenja virusa, pa su kuća, dvorište i terasa postale stvari koje neizmerno znače ljudima.\nOstani kod kuće … 🙂\nSigurno se svaka kompanija trudi maksimalno da održi timski duh zaposlenih i pozitivnu atmosferu uprkos novonastaloj situaciji.\nU tom smislu, TNation ima pregršt aktivnosti – virtuelni Happy Friday, učesnik je humanitarnog turnira u CS:GO, organizuju se virtuelne proslave rođendana, rešavaju zagonetke postavljene na internoj mreži, itd.\nRad od kuće nam nije stran; pre početka ove situacije smo praktikovali da po koji dan odradimo remote, što se ispostavilo kao dobra priprema za neočekivan splet okolnosti.\nDeo nas je otišao iz grada na selo, odakle može da obavlja svoj posao nesmetano, uz cvrkut ptica, svež vazduh i ostale benefite koje život na selu nosi.\nVerovatno će se neke stvari promeniti, pre svega na globalnom nivou.\nDo tada, vreme, za koje smo uvek govorili da ga nemamo dovoljno, bi mogli da iskoristimo na kreativan i produktivan način. Zaboravljeni hobiji, društvene igre, druženje sa porodicom ili gledanje filmova i serija su samo neke od stvari koje nam mogu ulepšati nametnutu situaciju i održati moral, koji nam je sada najpotrebniji.


Tara - najljepša i najuzbudljivija rijeka Evrope. Na svom putu od Komova, dugom 145 kilometara, stvorila je kanjon dug skoro stotinu kilometara sa mnogo bukova od kojih su najpoznatiji Brštanovački, buk Borovi, buk Ćelije, buk Crvene Stijene…\nKanjon Tare je po dubini drugi u svijetu (odmah iza Colorado Grand Canyon-a), ali je zato po ljepoti zasigurno prvi. Zbog kristalno čiste vode (može se piti cijelim putem) i izuzetno bogatim biljnim i životinjskim vrstama, od kojih su mnoge endemične.\nStart raftinga je obično u mjestu Đurđevića Tara, ispod mosta dugog 154 m i visokog 135 m. Kanjon Tare jedinstvena je pojava po svojoj dubini 1.000 – 1.300 m.\nKanjon je upisan na listu Svjetske prirodne baštine – UNESCO i zbog svoje divlje prirode je nenastanjen.\nSvakako, treba otići, ali savjet broj 1 je sljedeći: Nemojte ići kada su najveće gužve, a to su meseci jul i avgust, jer se tada rafting pretvara u regatu zbog količine čamaca koji su na rijeci u isto vrijeme, a sa druge strane reka Tara je tada vrlo spora zbog niskog vodostaja.


Tri godine bez konkursa za projekte NVO sektora u Ulcinju – Portal Ulcinj\nTri godine bez…\nTri godine bez konkursa za projekte NVO sektora u Ulcinju\nfoto Portal Ulcinj- predstavnici nekoliko nevladinih organizacija iz Ulcinja\nMreža nevladinih organizacija iz Ulcinja nije zadovoljna saradnjom sa lokalnom samoupravom. Oni ukazuje da tri godine lokalna vlast nije raspisala nijedan javni konkurs za NVO sektor. Predstavnici nekoliko civilnih organizacija sastali su se tim povodom, kako bi ukazali da takva pojava, ne bi smjela postati praksa. Jer, kako tvrde, iako javnog konkursa nije bilo, novac iz budžeta stizao je do nekih organizacija.\n„ Dakle, tokom mandata aktuelne vlasti, nije bilo nijednog konkursa kojim bi Opština podržala projekte civilnog sektora. Međutim, to ne znači da Opština u ovom periodu iz svog budžeta nije izdvajala sredstva za nevladine organizacije. Pa je tako, bez javne procedure propisane aktom koji uređuje ovo pitanje, odlukom gradonačelnika, za ove tri godine dodijeljeno preko 22 hiljade eura za lokalne nevladine organizacije“, ukazuju iz mreže NVO Ulcinja.\nVažan preduslov, kako istuču, da se projekti NVO sektora finansiraju iz opštinskog budžeta, sredstvima poreskih obveznika, jesu da budu u opštem javnom interesu i da budu direktno povezani sa lokalnim politikama-odlukama, planovima, programima i strategijama Opštine.\nU tom kontekstu, navode, nevladine organizacije u Ulcinju, prepoznate su ne samo na lokalnom nivou, već i šire, kao subjekti koji daju vrijedan doprinos u sprovođenju javnih politika i pružaju važne usluge građanima i cijeloj zajednici.\n„ Radi šire javnosti, želimo naglasiti da organizacije civilnog društva nijesu glasne samo u traženju finansijskih sredstava. Takođe su vrlo aktivne u izradi i sprovođenju javnih politika. Već nekoliko godina ponavljaju se naši zahtjevi za formiranje Savjeta za razvoj i zaštitu lokalne samouprave, za formiranje Savjeta za saradnju lokalne samouprave sa nevladinim organizacijama, za donošenje Odluke o učešću građana u vršenju javnih poslova“, podsjećaju iz civilnog sektora.\nDakle, kako ističu ,finansiranje NVO-a iz opštinskog budžeta treba da predstavlja sprovođenje politika i javnih usluga lokalne uprave. „ Prema tome, ako se takvo finansiranje dobro razumije i organizuje od strane opštinske administracije, to onda ne znači trošak, već zapravo ulaganje u razvoj naše zajednice u raznim oblastima“, smatraju NVO aktivisti.\nKako navode u saopštenju, finansiranje projekata i programa NVO iz budžeta opštine Ulcinj jedan je od oblika saradnje između lokalne samouprave i organizacija civilnog društva.\n„Ovaj oblik saradnje praktično znači da Opština Ulcinj iz svog budžeta finansira realizaciju projekata koji su prioritet u programima, planovima i strategijama koje je usvojila. Finansiranje projekata NVO u Crnoj Gori regulisano je Zakonom o nevladinim organizacijama, zatim Zakonom o lokalnoj samoupravi i Zakonom o manjinskim pravima i slobodama. Na lokalnom nivou situacija je malo drugačija. Kada lokalna samouprava odluči podržati projekte i programe nevladinih organizacija i ovo pitanje reguliše posebnom odlukom, onda je ona dužna sprovesti tu odluku“, naglašavaju.


Press Online :: Film :: Nagrada Paskaljeviću u Insbruku, retrospektiva u Beču\nNagrada Paskaljeviću u Insbruku, retrospektiva u Beču\nNaš slavni filmski reditelj Goran Paskaljević primio je nagradu za doprinos evropskom filmu na 24. Međunarodnom filmskom festivalu u austrijskom gradu Insbruku.\nBEOGRAD - Naš slavni filmski reditelj Goran Paskaljević primio je nagradu za doprinos evropskom filmu na 24. Međunarodnom filmskom festivalu u austrijskom gradu Insbruku.\nFestival je organizovao i retrospektivu sa osam Paskaljevićevih filmova, a planirana je i kompletna retrospektiva od 16 njegovih igranih filmova, na jesen u Beču, pod pokroviteljstvom austrijske Kinoteke, rekao je Paskaljević danas Tanjugu.\nAustrijska Kinoteka će tom prilikom objaviti i monografiju na nemačkom jeziku o stvaralastvu našeg autora.\nNa svecanoj dodeli nagrade sinoć u Insbruku uvodno izlaganje održao je Klaus Eder, generalni sekretar FIPRESCI-ja, međunarodnog udruženja filmskih novinara i kritičara.\n"Filmske priče koje Goran Paskaljević ekranizuje usko su povezane sa savremenom istorijom Srbije i bivše Jugoslavije. Nije mu bilo lako kao Srbinu da načini ogroman prodor u evropskoj i svetskoj kinematografiji, ali je humanizmom i iskrenošhcu svojih filmskih ostvarenja to učinio".\n"Čak i kada je snimao u inostranstvu njegovi filmovi su uvek bili obeleženi duhom njegove zemlje. On je upravo na taj način postao pravi evropski reditelj. Jedan od najboljih", rekao je, između ostalog Eder.\nPaskaljević se zahvalio na počasti koja mu je ukazana i obećao da će iduće godine doći na jubilarni, 25. festival u Insbruku sa svojim najnovijim filmskim delom "Zemlja bogova", čije je snimanje završeno pre nedelju dana u indijskom delu mitskih planina Himalaja.


Vesti online / Scena / Kultura / Kada se srce ohladi - Joy Division\nNoćno nebo puno je tajni. Rečnikom svetlosti vreme ostavlja tragove. Kada se zvezda pod nazivom "Joy Divison" iznenada ugasila, niko nije ni sanjao da će u njenom odsustvu sećanja opstati. Danas, četiri decenije kasnije, istorija je dobila oblik legendi a legende su prepričavanjem prerasle u mitove.\nNakon što se Sunce povuklo, uvaćena večernjim časovima, mnoga u tamno odevena lica uputila su se u Kulturni centar Grad, gde je za tu priliku bila najavljena promocija knjige "Joy Division - deo po deo" autora Pola Morlija.\nO knjizi su govorili muzički urednik Dragan Ambrozić, episkop pakračko-slavonski Jovan Ćulibrk, kao i prevodilac Matija Jovandić.\nVeliko po obimu i zahtevno po sadržaju, delo ne predstavlja biografiju u "klasičnom smislu", koliko prati neobično putovanje poznanika benda koje je trajalo 40 godina - od nastanka grupe do današnjih dana.\nNapravljena je paralela između kulturnih dešavanja u Velikoj Britaniji, tačnije Mančesteru i atmosfere koja je tih godina vladala u Jugoslaviji, u kojoj je bend uživao veliku popularnost i za koji se pričalo da su "poslednja rok grupa".\nDanas, sagovornici su saglasni da svako ima neki svoj Joy Division i da je prava slika o značaju grupe usko povezana, kao i u slučaju autora knjige, sa događajima iz privatnog života svakog od nas (dve godine nakon smrti oca doživeo je da i pevač njegovog omiljenog benda izvrši samoubistvo).\nNa pitanje šta bi bilo sa Ianom Kertisom, mističnom figurom koju niko do kraja nije poznavao, da kojim slučajem nije digao ruku na sebe, pretpostavlja se da bi nastavio "svojim putem", kao što su to učinili i ostali članovi osnovavši "New Order", bend po svemu različit od svog prethodnika.\nVeče su zatvorili, za ovu priliku okupljeni, članovi Kontrasta, glavnog "krivca" za objavljivanje ovog neobičnog i po svemu vrednog naslova , izvodeći najpoznatije numere iz njihove kratkotrajne ali bogate karijere - "došli su iznenada i otišli bez reči".


Foto: Medijski istraživački centar / Promo\nOko dvadeset odsto porodičnog nasilja učinjeno je nad starijim osobama, posebno nad ženama. Potrebna je zajednička akcija državnih institucija, nevladinog sektora, kao i konkretna medijska strategija kako bi se sa nasilja nad starijim ženama skinuo "veo tajne" koji ih obavija, zaključeno je na tribini "Zajedno protiv nasilja", koju su organizovali Medijski istraživački centar (MIC) i Ženski razvojni centar iz Niša.\nTribina "Zajedno protiv nasilja" ima za cilj da osnaži starije žene da prijave nasilje\nBiljana Ljubisavljević, novinarka MIC, istakla je da je cilj kampanje da pokaže da nasilje nad starim ženama postoji i da se žrtve ohrabre da to nasilje prijavljuju, jer postoje institucije koje to mogu da procesuiraju.\nPetina žrtava porodičnog nasilja su starije osobe a najčešće žene\nDirektorka niške Sigurne kuće Sonja Šćekić saopštila je da je istraživanje te ustanove pokazalo da čak 84 odsto ispitanika smatra da društvo nedovoljno brine o starijima.\n- Strah, sramota, prevelika ljubav prema deci, strah od smeštaja u neku od ustanova razlog su zašto žrtve nasilja ne govore o nasilju, istakla je Šćekićeva na tribini.\nPolovina anketiranih misli da je najzastupljeniji oblik nasilja zanemarivanje – 38 odsto učesnika ankete smatra da je u pitanju psihičko, 31 odsto finansijsko, a 16,1 odsto fizičko zanemarivanje.\nDirektorka Sigurne kuće u Nišu Sonja Šćekić\nStariju osobu koja trpi fizičko nasilje poznaje osam odsto ispitanika, a 12,5 odsto je potvrdilo da je bilo svedok nasilja nad starima, što ukazuje da je taj oblik nasilja najčuvanija porodična tajna. Samo tri osobe su nasilje i prijavile. Učesnici ankete su skoro saglasni u jednom - 93 odsto njih smatra da kazne moraju biti oštrije, jer je reč o nemoćnim licima.\nNeuropsihijatar dr Dragan Krasić ukazao je da su "žene najčešće psihološki i ekonomski zlostavljane, ali i zanemarivane".\n- Mnogi simptomi psihičkog zlostavljanja žena nisu očigledni, jer nesanica, anksioznost, napetost, razdražljivost, povlačenje u sebe, mogu ići i uz starost, a često se ne primeti kao primer zanemarivanja ili neke od navedenih zlostavljanja - objašnjava dr Krasić.\nOn dodaje da se ovi simptomi olako mogu odbaciti od okoline kao "izlapelost ili demencija".\nStarije žene teško pristaju da govore o porodičnom nasilju\nZamenik osnovnog javnog tužioca Tatjana Stevanović kaže da žene starije dobi pred državnim organima teško pristaju da govore o nasilju koje se vrši nad njima. Sociolog dr Mirjana Kristović se sa tim saglasila i dodala da osim što ne žele da pričaju sa institucijama, ove žene retko govore i za medije, kao i da su slabo zastupljene u medijima.\n- Razvijanje svesti o neprihvatljivosti nasilja i razvijanje svesti o tome da se mora pomoći žrtvi nasilja mora poći od ranog detinjstva, kroz primarni proces socijalizacije. Postoji odgovornost medija u pogledu sadržaja koji se plasira, jer je to javna funkcija zarad javnog interesa, bez obzira na oblik vlasništva - naglašava dr Kristović.\nTribina "Zajedno protiv nasilja" sprovedena je u sklopu istoimenog projekta u okviru kampanje kampanje "16 dana protiv nasilja nad ženama". Tokom projekta, Medijski istraživački centar bavi se problemom porodičnog nasilja nad starijim ženama. Projekat se sprovodi u okviru zajedničkog projekta UN i Vlade Srbije "Integrisani odgovor na nasilje nad ženama i devojčicama u Srbiji II", koji podržava Vlada Švedske.\nIzrečeno 800 hitnih mera za šest meseci\nNataša Zorić Živanović, kordinator tima za prevenciju porodičnog nasilja PU Niš\n- Prijava nasilja policiji je samo početak onoga što nama predstoji u daljem radu, zavisi šta će se izroditi iz te prijave. O svemu obaveštavamo nadležno tužilaštvo, a ishod može biti sankcija za krivično delo, ili će se završiti samo izricanjem ovih hitnih mera, jer policija primenjuje Zakon o sprečavanju nasilja u porodici i kada nema elemenata krivičnog dela - objašnjava Zorić Živanović.


Ostali sportovi - Karate: Slobodan Bitević, ponovo pobednik "Croatia opena"\nKarate: Slobodan Bitević, ponovo pobednik „Croatia opena“\nNapisano u kategoriji Ostali sportovi, 21 maja, 2014\nTradicionalni turnir Croatia open – Super eight, održan je po 23 put prošlog vikenda u Zagrebu, a Slobodan Bitević je trijumfovao u svom četvrtom uzastopnom nastupu i ponovio uspeh iz 2012.godine. Veliki je uspeh po drugi put pobediti na ovom prestižnom turniru i osvojiti dva puta bronzanu medalju, ako se zna da je to turnir na kome su nastupali samo najveći evropski i svetski takmičari, a i ove godine konkurencija je bila više nego ozbiljna.\nMoglo se i očekivati da će posle odličnog nastupa na Evropskom pvenstvu popularni Boba biti jedan od glavnih favorita za osvajanje titule, a glavni konkurenti su mu bili: Ukrajinac Horuna (vicešampion Evrope), Nemac Bich (treći sa Evropskog i Svetskog prvenstva), Muhović iz BiH bronzani sa Evropskog prvenstva, Makedonac Berat Jakupi trostruku prvak Evrope u juniorima i mlađim seniorima, najbolji Slovenac Budihna i najbolji Hrvati Mrvičić i Lučin. Impozantan skup mladih i nadolazećih osvajača Evropskih i svetskih medalja.\nOsam pozvanih je po pravilu turnira podeljeno u dve grupe i takmičari su radili po liga sistemu svako sa svakim i pobednici grupa su se borili u finalu turnira. Bitević je voljom žreba bio u B grupi i odmah je odlično startovao efektnom pobedom od 2:1 protiv Bitcsha, a potom je radio nerešeno mečeve sa Budihnom i Mrvičićem, i to mu je bilo dovoljno da bude ubedljivo prvi u grupi i izbori finale.\nU finalu se sastao sa najboljim Makedonskim takmičarem Baratom Jakupijem, veoma nezgodnim i opasnim takmičarom, ali je Boba uz stručne savete trenera Predraga Stojadinova našao najbolje taktičko rešenje i veoma sigurno pobedio i poneo drugi naslov prvaka ovog turnira. Realna zagrebačka publika znala je da burnim aplauzima nagradi atraktivne akcije svih takmičara, a posebno Bitevića. Kao i svake godine nakon podele pehara brojni mladi zaljubljenici u karate nastojali su da dobiju autogram od Bitevića i želeli su da se za uspomenu slikaju sa njime.


Zapadni plan za rušenje Dodika | Od četvrtka do četvrtka - 28.10.2021, Sputnik Srbija\nZapadni plan za rušenje Dodika | Od četvrtka do četvrtka\nOdnosi SAD i Srbije su, prema rečima Eskobara, naprasno postali komplikovani. Postoje indicije da albanska strana planira da 6. novembra zauzme trafostanicu... 28.10.2021, Sputnik Srbija\nOd četvrtka do četvrtka Đuro Bilbija\nO svim ovim temama u emisiji radio Sputnjika „Od četvrtka do četvrtka“ razgovarali smo sa glavnim i odgovornim urednikom portala „Fakti“ Đurom Bilbijom. Pitali smo ga koje će biti posledice Dodikovog neuspeha da ubedi poslanike da glasaju za njegove predloge i da prikupi dvotrećinsku većinu? Šta je cilj pisma koje su predsedavajući Predstavničkog doma Parlamentarne skupštine BiH Denis Zvizdić i predsedavajući Doma naroda Bakir Izetbegović uputili na nekoliko stotina adresa u EU i SAD? Zašto su odnosi Srbije i SAD naprasno postali komplikovani?Da li nam predstoji period koji će sigurno biti daleko dinamičniji nego što je to do sada bio slučaj? Koliko su opravdane tvrdnje zapadnih sila o malignom ruskom uticaju na Balkanu?\nsvet, politika, od četvrtka do četvrtka, region – politika, region\n21:00 28.10.2021 (Osveženo: 22:44 28.10.2021)\nOdnosi SAD i Srbije su, prema rečima Eskobara, naprasno postali komplikovani. Postoje indicije da albanska strana planira da 6. novembra zauzme trafostanicu Valač. Zvizdić i Izetbegović upozoravaju na eskalaciju tenzija u BiH i zovu Zapad u pomoć zbog Dodikovih izjava koji je prvi put ostao bez podrške poslanika u parlamentu Republike Srpske.\nO svim ovim temama u emisiji radio Sputnjika „Od četvrtka do četvrtka“ razgovarali smo sa glavnim i odgovornim urednikom portala „Fakti“ Đurom Bilbijom. Pitali smo ga koje će biti posledice Dodikovog neuspeha da ubedi poslanike da glasaju za njegove predloge i da prikupi dvotrećinsku većinu? Šta je cilj pisma koje su predsedavajući Predstavničkog doma Parlamentarne skupštine BiH Denis Zvizdić i predsedavajući Doma naroda Bakir Izetbegović uputili na nekoliko stotina adresa u EU i SAD? Zašto su odnosi Srbije i SAD naprasno postali komplikovani?\nDa li nam predstoji period koji će sigurno biti daleko dinamičniji nego što je to do sada bio slučaj? Koliko su opravdane tvrdnje zapadnih sila o malignom ruskom uticaju na Balkanu?


Predsednik Buš apeluje na Kongres da izmeni zakon koji reguliše praćenje terorista\nPredsednik Buš je ponovo apelovao na Kongres da odobri izmenu Zakona o praćenju komunikacija sa inostranstvom iz sedamdesetih godina kako bi on odrazio nove tehnološke realnosti kao i današnje bezbednosne pretnje.\n”Taj zakon mora da bude modernizovan kako bi svi mi koji smo angažovani u zaštiti američkog naroda mogli da kažemo da imamo potrebna sredstva da vas zaštitimo.“\nPredsednik Buš je to izjavio u sedištu Federalnog istražnog biroa nakon sastanka sa svojim timom za obaveštajne podatke i kontraterorizam. On je rekao da Kongres, koji se priprema za godišnji odmor u avgustu, mora da nastavi zasedanje dok se ne revidira pomenuti zakon. Funkcioneri administracije navode da je taj zakon kojim je predvidjeno da tajni sud razmotri i odobri izvesne forme nadzora, bio sastavljen pre današnje ere globalne komunikacije putem celularnih telefona i interneta. Pored toga, oni kažu da se time uspostavljaju birokratske blokade puteva koje ometaju prikupljanje vitalnih informacija o nacionalnoj bezbednosti. Od posebne zabrinutosti su slučajevi prisluškivanja telefonskih razgovora stranaca putem američkih telekomunikacionih mreža.\nAdministracija je saopštila da praćenje razgovora izmedju stranaca, čak i ako se prenosi preko američkih mreža ne bi trebalo da bude podložno sudskim nalozima. U četvrtak je nacionalni direktor obaveštajnih službi Majk MekKonel rekao da bi se administracija složila da sud razmotri takvo praćenje, ali tek nakon početka takve aktivnosti. Opozicione demokrate, koje kontrolišu oba doma Kongresa, slažu se da je ovaj zakon potrebno osavremeniti. Medjuitm, oni su izrazili rezerve povodom širenja predsednikovih ovlašćenja nadzora, jer veruju da je on ograničio osnovne gradjanske slobode od terorističkih napada 11. septembra 2001.godine. Neke demokrate iznose primedbu na predlog administrcije da se prošireno ovlašćenje za nadzor pruži američkom sekretaru za pravosudje, čime bi se privremeno zaobišla potreba za sudske naloge za praćenje komunikacija u inostranstvu.\nPredsednik kaže da će potpisivanje tog zakona zavisiti od odgovora koji dobije na pitanje nacionalnom direktoru obaveštajnih službi Majku MekKonelu.\n”Da li vam ovaj zakon daje ono ssto vam je potrebno da spreccite napad na zemlju?“ To je pitanje koje ću mu postaviti. Ako odgovor bude - da, potpisaću taj zakonski predlog. Ako odgovor bude - ne, staviću veto na njega.“\nJutros je predsednik Buš potpisao zakonski predlog o implementaciji preporuka dvostranačke komisije koja je istraživala terorističke napade od 11. septembra, da bi utvrdila nedostatke u američkoj nacionalnoj bezbednosti na koje su ukazali teroristički napadi.


Srbija u Pokretu | Kultura pobeđuje: predato 42 852 potpisa Narodnoj skupštini\nDanašnjim performansom ispred Narodne skupštine u Beogradu, članovi Srbije u pokretu su predali 42 852 potpisa podrške za kampanju U ime kulture kojom se predlažu izmene Zakona o elektronskim medijima.\nIako je za podnošenje narodne inicijative bilo potrebno skupiti 30 000 potpisa u roku od 7 dana, građani su u velikoj meri podržali kampanju, a više od stotinu volontera je prikupljalo potpise u više od 10 gradova širom Srbije.\nGlavni cilj narodne inicijative jeste ograničavanje emitovanja rijaliti programa i vraćanje kulturnog sadržaja na male ekrane. Podsetimo, članovi Srbije u pokretu i Instituta za zaštitu ustavnosti i zakonitosti su prepoznali kršenje navedenog Zakona kao i izostanak reakcije REM-a. Rijaliti program je prisutan na nekoliko televizija sa nacionalnom frekvencijom tokom celog dana, a sadržaj emisija je vrlo često neprimeren za maloletnike.\nNakon predahe potpisa, članovi Srbije u pokretu će nastaviti sa brojnim akcijama i performansima kako bi ukazali na trenutno stanje u kulturi i ubrzali proces donošenja narodne inicijative na dnevni red u Narodnoj Skupštini\nPoziv za učešće na konkursu “Sloboda kroz mladost”Počinje borba za kulturu: više dečjeg sadržaja na malim ekranima, manje rijaliti programa


Popis neophodan | Republika Srpska\nNaslovna Bosna i Hercegovina Popis neophodan\nBiH treba da uskoro usvoji zakon o popisu stanovništva, uskladi Ustav sa presudom Suda za ljudska prava u Strazburu u slučaju „Sejdić i Finci“ i ispuni preostale standarde za viznu liberalizaciju, izjavio je u Strazburu komesar za proširenje EU Štefan File.\nOn je u obraćanju Evropskom parlamentu prije početka debate o stanju u BiH rekao da su ovo kratkoročni ciljevi koje je definisao zajedno sa visokim predstavnikom EU za spoljnu politiku i bezbjednost Ketrin Ešton, javio je dopisnik Srne.\nFile je, dajući uvodnu analizu o stanju u BiH, naveo da će sve zemlje regiona 2011. godine pristupiti popisu stanovništva i istakao da je neophodno da to učini i BiH.\n„Evropska komisija pružiće pri tome svoju tehničku i drugu pomoć i nadgledati ovaj proces“, rekao je File u obraćanju pred Evropskim parlamentom koji sutra glasa o izvještaju specijalnog izvjestioca Doris Pak.\nGovoreći o zahtjevima o promjeni Ustava kako bi se i manjine uključile u puno političko predstavljanje, File je istakao da je razgovarao sa predsjedavajućim Savjeta ministara BiH Nikolom Špirićem o potrebi uspostavljanja tijela koje bi djelovalo i nakon izbora i brinulo da zakon koji reguliše ovu oblast i primjenjuje.\nGovoreći o procesu vizne liberalizacije evro-poslanicima, File je istakao da je mali broj zahtjeva ostao da se ispuni kako bi se dobio bezvizni režim, zbog čega Evropska komisija nastavlja sa pritiscima da se oni ispune.\n„Čim se uslovi steknu očekujemo od vas, uvaženi evroposlanici, i od zemalja članica EU momentalno zeleno svjetlo za bezvizno putovanje građana BiH“, kaže File.\nFile je istakao da BiH strateški jeste zemlja na putu za EU, ali oni koji to treba da omoguće i ostvare su političari BiH.\nOsvrnuvši se na Sporazum o stabilizaciji i proširenju, File je rekao da bi ovaj dokument mogao stupiti na snagu prije kraja godine.\n„No, već u jesen, i čak i prije izbora, treba da se razmišlja o srednjoročnim ciljevima. BiH treba pristupiti `holistički`, a ta se mogućnost otvara poslije oktobarskih izbora“, rekao je File.\nOn je istakao da trebao podsticati političare u BiH da kažu koja je njihova vizija BiH kao evropske zemlje.\n„To je zemlja koja ima evropske aspiracije i trebamo znati kako ih vide bh političari. Možemo reći da je vrijeme da se završi dejtonska era i da počne prava evropska era BiH“, kaže File.\nFile je ocijenio da se u BiH u izbornoj godini politička situacija pogoršava, reforme su spore, što još više dolazi do izražaja zbog teških ekonomskih prilika, ali su stabilnost i bezbjednost u zemlji očuvane.\n„Oni to moraju da naprave, jer će u suprotnom, BiH jako zaostajati za svojim susjedima. Pred BiH je i period u kojem će se raditi na stvaranju uslova za zatvaranje OHR i jačanje evropskog prisustva“, kaže File.\nOn je istakao da Dejtonski sporazum, koji podrazumijeva teritorijalni integritet zemlje, mora biti u potpunosti poštovan.\n„Političari moraju da pokažu svoju odgovornost i prema građanima i prema zemlji, ali kroz konkretan napredak. Da to mogu, svjedoči i proces vizne liberalizacije tokom kojeg su pokazali da mogu, ne samo da se saglase, nego i da odrade odličan posao u provođenju prilično zahtjevnih standarda“, rekao je File.


Palmer: Srbija sama da odluči da li će premjestiti ambasadu u Jerusalim – Borba\nAmerika neće pritiskati, već ohrabruje Beograd i Prištinu da postignu sporazum o normalizaciji, izjavio je američki specijalni izaslanik za Zapadni Balkan Metju Palmer, ali je dodao da smatra da je puna normalizacija odnosa dvije strane ”hitna stvar”.\nPalmer je u intervjuu za N1 na pitanje da li administracija američkog predsjednika Džozefa Bajdena ima neki rok za postizanje sporazuma Beograda i Prištine ili će pregovori moći da traju koliko to bude bilo potrebno, Palmer je rekao da ne vjeruje da postoji rok, ali i da ”smatra da je stvar hitna”.\n”Mi bismo voljeli da se strane obavežu da će krenuti ka rešavanju ovog pitanja, punoj normalizaciji, što je prije moguće. Vrijeme nije na našoj strani. Što duže budemo čekali to će biti teže i svi izazovi će biti komlikovaniji”, rekao je Palmer.\nNa pitanje o obavezi koju je Srbija preuzela Vašingtonskim sporazumom – da će preseliti svoju ambasadu u Izraelu u Jerusalim, a na čemu je insistriao bivši predsjednik SAD Donald Tramp, Palmer je u intervjuu za N1 rekao da Srbija može sama da odluči gdje će joj biti ambasada.\nSama činjenica da se dijalog nastavlja je dobra, ali mislim da nije realno previše očekivati od ovog sada dijaloga – rekao je Pribićević za N1.


Određen jednomjesečni pritvor Elminu Smajloviću\nNaslovnica NAJNOVIJE Hronika Određen jednomjesečni pritvor Elminu Smajloviću\nŽivinice – Sudija Općinskog suda Živinice odredio je mjeru jednomjesečnog pritvora za Elmina Smajlovića (29) iz Banovića zbog postojanja osnovane sumnje da je počinio produženo krivično djelo teška krađa u sticaju sa krivičnim djelom oštećenje tuđe stvari, saopćeno je iz Tužilaštva Tuzlanskog kantona.\nPostoji osnovana sumnja da je Smajlović sa S.Đ, protiv koga se također vodi istraga, provalio u kiosk u Živinicama u ranim jutarnjim satima 20. maja, odakle su otuđili novac u iznosu višem od 500 KM, kao i veću količinu cigareta i druge robe.\nSmajlović je osumnjičen i da je u januaru provalio u dvije kuće na području Živinica. Iz jedne kuće je otuđio vrijednije stvari u iznosu višem od 1.000 KM, dok je u drugoj kući sjekao namještaj, razbijao stvari i pričinio veću štetu vlasniku.\nOsumnjičeni je lišen slobode odmah nakon provaljivanja u kiosk. Pripadnici Policijske uprave Živinice su obavili kriminalističku obradu te su uz izvještaj o počinjenom krivičnom djelu predali Smajlovića u nadležnost Tužilaštva.\nSmajlović je više puta osuđivana osoba za krivična djela iz oblasti imovinskih delikata.


Živimo i radimo u skladu sa parolom da ovu zemlju nismo nasledili od svojih predaka, već pozajmili od generacija koje dolaze za nama. Svesni da sektor energetike, kojem pripadamo, ima posebnu odgovornost za zaštitu životne sredine, želimo da damo svoj puni doprinos zaštiti životne sredine i smanjenju emisija gasova sa efektom staklene bašte.\nZbog toga u svojim poslovnim procesima koristimo najbolje dostupne tehnike, a samo u 2019. godini uložili smo 534 miliona dinara u ekološke projekte u svim biznis segmentima. Značajna sredstva investirali smo u nabavku savremene opreme za Rafineriju nafte u Pančevu kako bismo dodatno smanjili emisije u vazduh. U prethodnim godinama emisije štetnih gasova u Rafineriji smanjene su više od 10 odsto, koncentracije benzena su manje od vrednosti propisanih standardima EU, a isparenja štetnih materija prilikom utovara cisterni na autopunilištu svedena su na nulu. Takođe je izvršena rekonstrukcija i modernizacija kompleksa za proizvodnju benzina, dizela i gasova, kao i rekonstrukcija Dunavskog pristaništa.\nSa ponosom ističemo da je naša Rafinerija prvi energetski objekat u Srbiji koji je od nadležnih državnih organa dobio integrisanu IPPC dozvolu o sprečavanju i kontroli zagađenja životne sredine. Ovom dozvolom se potvrđuje da je proizvodni proces u Rafineriji u potpunosti usklađen sa najvišim domaćim i evropskim standardima u oblasti zaštite životne sredine, a NIS obavezuje da nastavi sa značajnim ulaganjima u ekološke projekte. Svojim delovanjem nastojimo da inspirišemo i druge kompanije da brigu o životnoj sredini uvrste u svoju listu prioriteta.


Autor:\tIlija Kovačević 02.06.2020, 17:14 Atletika\nPredstavnici Atletskog saveza Crne Gore, predsjednik Gojko Banjevic, direktor Milorad Vuletić i sekretar Milan Madžgalj boravili su danas u radnoj posjeti Baru, gdje su sa direktorom DOO Sportsko-rekreativni centar Bar Branislavom Nenezićem potpisali ugovor za 2020.godinu o održavanju atletskih takmičenja na atletskim terenima u Baru za period od 13.jun do 29.septembar.\nPredstavnici ASCG sa direktorom Sportsko -rekreativnog Centra Bar dogovorili su da se sva nacionalna takmičenja pojedinačnog i ekipnog karakteta organizuje u Baru uz korišćenje atletske staze svih objekata i rekvizita u cilju što bolje organizacije ovih takmičenja. Potpisan je ugovor za ovu godinu, gdje će Savez shodno tome izvršiti plaćanje za korišćenje ovih objekata.\nBranislav Nenezić sa čelnicima ASCG\nTokom posjete predstvnici ASCG su sagledali modele pripremanja najboljih atletičara za ovu godinu u Baru, odnosno korišćenje terena i objekata kao i naredne eventualne pripreme koje će se tokom godine obavljati u Baru. Zaključeno je da je obostrani interes kao i podizanje kvaliteta organizacije takmičenja, odnosno sva pitanja budu definisana ovim ugovorom za koji je ASCG obezbijedio odgovarajuca finansijska sredstva što će doprinijeti da sva takmičenja budu organizovana na visokom nivou.\nASCG SC Topolica\nDrugi dan pojedinačnog i ekipnog prvenstva CG za mlađe juniore/ke: Najbolji atletičari Mornara i atletičarke Sanje


RTCG - Radio Televizija Crne Gore - Nacionalni javni servis :: Region :: Makedonska vlada osudila paljenje zastave / print=true\nU SOLUNU 22. 01. 2018. 10:55 >> 10:21 1\nMakedonska vlada osudila paljenje zastave\nMakedonska vlada osudila je "izolovane incidente", posebno paljenje makedonske zastave u Solunu tokom protesta povodom novog imena Makedonije.\nIz Ministarstva spoljnih poslova su poručili da će zvanično Skoplje nastaviti iskreno da gradi povjerenje sa Grčkom.\nU saopštenju objavljenom na svojoj internet stranici, ministarstvo osuđuje "izolovane incidente" izazvane od pojedinaca i grupa na jučerašnjem protestu u Solunu, ocijenivši ih kao "politiku mržnje i netolerancije."\n"Vlada nastavlja iskreno da gradi povjerenje sa Grčkom, kako bi doprinjela dostojanstvenom rješenju svih otvorenih pitanja u interesu građana obje zemlje", navodi se u saopštenju.\nMinistarstvo spoljnih poslova je, kao se navodi, uvjereno da je region i Makedonija i grčka na putu dobrosusjedske saradnje koja će rezultirati ispunjavanjem uslova za evrointegracione procese Makedonije, što će doprinijeti stabilnosti i ekonomskom razvoju cijelog regiona.\n"Većina građana želi bliske i prijateljske odnose koji doprinose unaprjeđenju saradnje i perspektive između dvije zemlje", navodi se u saopštenju.\nProteste su organizovale desničarske nacionalističke organizacije, koje ne prihvataju da se u novom imenu Makedonije koristi riječ Makedonija tvrdeći "Makedonija je bila, jeste i ostaće Grčka".\nPožari u blizini fabrike za pirotehnička sredstva


svibanj 31, 2020 9:49 pm\nPočetna/Satelitska TV/Japanski NHK planira prenos Olimpijade u 8K\n22/03/2020\tSatelitska TV Ostavi komentar\nJapanski televizijski servis NHK izneo je planove za emitovanje Olimpijskih i paraolimpijskih igara 2020. u 8K ovog leta,pod uslovom da budu održane zbog postojećih problema zbog coronavirusom. NHK je potvrdio da će emitovati sedam olimpijskih sportova u 8K – atletika, badminton, fudbal, džudo, plivanje, stolni tenis i odbojka – pored ceremonije otvaranja i zatvaranja, na kojoj će NHK uživo snimiti snimke u 8K iz helikoptera prvi put. Za Paraolimpijske igre, 8K pokrivenost obuhvataće atletiku, badminton, plivanje i ragbi u invalidskim kolicima takođe će se emitovati u superiornom formatu. Ovo će obeležiti prvi put da je paraolimpijski događaj dobio 8K pokrivenost.\nU izjavi, emiter je rekao: „Pripremamo najviše standarde emitovanja i usluge za naše gledaoce.“Naravno, zabrinutost zbog Coronavirusa postavila je sumnju da li će najveći sportski događaj u kalendaru 2020. biti nastavljen ovog leta ili će biti odložen za 2022.godinu? Međunarodni olimpijski komitet i Organizacioni odbor Tokio 2020. i dalje insistiraju na tome da se Igre održe prema rasporedu u julu i avgustu.\nTagovi8K HNK Satelit\nProšla Netflix snižava kvalitet striminga u Evropi\nSljedeća Zašto morate održavati zemaljsku antenu?


ĐOKOVIĆ SEZONU NA ŠLjACI KREĆE BEZ TRENERA: Novak, za sada, nastavlja sam - Smedia\nĐOKOVIĆ SEZONU NA ŠLjACI KREĆE BEZ TRENERA: Novak, za sada, nastavlja sam\nVEĆ duže vreme se Đoković ne bori protiv rivala, nego sam sa sobom. A sam nastavlja i na šljaci. Unutrašnja borba nespremnog tela i poljuljanog psihičkog stanja ga čeka pred najteži deo sezone u kome brani 1.500 bodova na četiri turnira. Pod ozbiljnom pretnjom da ispadne iz top 20, bez jasne ideje šta i kako dalje, Novak kreće sa pripremama za Monte Karlo bez trenera.\nPo povratku sa odmora u Dominikanskoj Republici, srpski teniser će trenirati na terenima u svom prebivalištu. Kao i prošle godine kada je raspustio ceo stručni štab, društvo će mu verovatno praviti brat Marko. Kao pomoć bi mogao da uleti i povremeni trener Dušan Vemić, koji je često menjao Vajdu i Bekera....


Radionica za srednjoškolce: Teška vremena inspirišu dobra rješenja\neUPSHIFT radionica održana je u okviru Zajedničkog regionalnog programa 'Dijalog za budućnost', koji u Bosni i Hercegovini, Crnoj Gori i Srbiji provode UNESCO, UNICEF i UNDP - saopćio je iz UNICEF u BiH\nSrednjoškolci iz raznih krajeva Bosne i Hercegovine radili su uz pomoć mentora, trenera i uz podršku tehnologije na rješavanju problema svojih lokalnih zajednica, a u okviru prva eUPSHIFT radionica.\nBazirana na UPSHIFT metodologiji, koju je razvio UNICEF-ov Ured za inovacije i prilagođena za rad online, na prvoj eUPSHIFT radionici učestvovao je 31 srednjoškolac, u devet timova.\nUčesnici su tokom sedam dana radionice imali priliku raditi na analizi problema s kojim su se prijavili te, uz pomoć mentora, pronaći rješenja za to.\nNagrađena rješenja bave se temama razvoja kritičkog mišljenja kod mladih, poduzetništva, inkluzije, karijernog savjetovanja i smanjenja diskriminacije.\nKako kaže predstavnica UNICEF-a u Bosni i Hercegovini Rownak Khan, mladi ljudi iz devet timova pokazali su sposobnost da se prilagode i pronađe načine da svoje ideje, za koje su vezani, razvijaju i nađu načina da osmisle realizaciju.\nU Bosni i Hercegovini tokom 2020. godine planirana je realizacija nekoliko eUPSHIFT radionica, usmjerenih na određene regije. Prva radionica bila je usmjerena na mlade s područja Sarajeva, Istočnog Sarajeva, Pala, Sokoca, Goražda, Visokog, Zenice, Zavidovića, Travnika, Jajca, Kladnja, Živinica i Tuzle.\neUPSHIFT radionica održana je u okviru Zajedničkog regionalnog programa ‘Dijalog za budućnost’, koji u Bosni i Hercegovini, Crnoj Gori i Srbiji provode UNESCO, UNICEF i UNDP – saopćio je iz UNICEF u BiH.


Opisi virusa, 01.07.2011, 11:53 AM\nKako tvrde istraživači Kaspersky Laboratorije, bot (zombi) mreža poznata pod nazivom TDL, koja uključuje preko 4,5 miliona računara zaražena tokom poslednja tri meseca istoimenim Trojancem, TDL-4, praktično je neuništiva.\nTDL-4, poznat i pod nazivima Tidserv, TDSS i Alureon, je četvrta verzija Trojanca koji inficira rootkit-om Master Boot Record (MBR) sektor računara koji je nulti sektor hard diska, na kome se nalazi kod za pokretanje operativnog sistema nakon što prethodno BIOS izvrši početne provere.\nZbog toga što TDL-4 instalira sopstveni rootkit u MBR sektoru, on je nevidljiv kako za operativni sistem tako i za antivirusni softver koji bi trebalo da otkrije ovakav zlonamerni kod.\n"TDSS skenira registry, tragajući za određenim fajlovima, crnim listama sa adresama komandnih i kontrolnih centara drugih bot mreža i sprečava računare da komuniciraju sa njima," kažu istraživači Kaspersky Laboratorije. "Antivirus praktično pomaže TDSS-u; sa jedne strane, bori se protiv konkurencije, a sa druge strane štiti TDSS i pridružene mu zlonamerne programe od neželjenih interakcija do kojih bi moglo da dođe zahvaljujući drugim zlonamernim programima na zaraženom računaru."\nAli ono što TDL-4 bot mrežu čini veoma moćnom i otežava otkrivanje, brisanje i iskorenjivanje TDL-4 je kombinacija napredne enkripcije i korišćenje javne peer-to-peer (P2P) mreže za instrukcije koje malware-u dolaze od komandnih i kontrolnih servera.\nU interesu je onih koji upravljaju ovom bot mrežom da spreče da se sa njom dogodi isto ono što se desilo nekolicini bot mreža koje su ugašene. Očigledno je da kriminalci nastoje da razviju nove metode koje će im pomoći da na okupu drže sve zaražene kompjutere koji su pod njihovom kontrolom. Koristeći javnu P2P mrežu, kriminalci su TDL bot mrežu praktično učinili imunom na bilo kakve pokušaje gašenja.\n"Bilo kakav pokušaj gašenja C&C servera (command and control servers) može biti izbegnut ažuriranjem liste C&C centara pomoću P2P mreže," kažu iz Kaspersky Laboratorije. "Činjenica da TDL ima dva odvojena kanala za komunikaciju će veoma otežati pokušaje gašenja."\nTDL-4 rootkit, enkripcija, metodi komunikacije i onemogućavanje aktivnosti drugih zlonamernih programa čini TDL bot mrežu ekstremno otpornom. TDL je biznis, i cilj je ostati u računaru korisnika što je duže moguće, kažu stručnjaci.\nKreatori TDL-4 koriste sopstveni sistem enkripcije kako bi zaštitili komunikaciju koja kontroliše bot mrežu. To dodatno otežava pokušaje analize saobraćaja između preotetih računara i komandnih i kontrolnih centara, ali takođe sprečava druge sajber kriminalce da eventualno preotmu bot mrežu.\nTaktika TDL-4 napada na druge zlonamerne programe je veoma dobro odabrana jer povećava šanse da TDL-4 duže ostane neotkriven na računaru korisnika jer će drugi virusi, koje je lakše otkriti, privući pažnju korisnika svojim aktivnostima, te je logičan sled događaja da korisnik istraži problem, instalira antivirusni softver i skenira računar.\nSa druge strane, TDL bot mreža omogućava svojim vlasnicima da na računare korisnika kompjutera koji su pod njihovom kontrolom instaliraju čak 30 različitih zlonamernih programa (lažne antiviruse, adware programe i druge). Pored toga, bot mreža se može koristiti za izvođenje DDoS napada, spam i fišing kampanja, što samo znači da će uvek biti zainteresovanih za rentiranje bot mreže.\nTDL-4 se širi preko veb sajtova koji korisnicima nude pornografske i piratske filmove, ali i sajtova za skladištenje video fajlova i slika korisnika, a za instalaciju koristi poznate ranjivosti u softveru.\nNajveći bor zaraženih računara je u SAD (28%), potom u Indiji (7%) i Velikoj Britaniji (5%).


Milan Gurović novi trener FMP-a – Nadlanu.com\nMilan Gurović novi trener FMP-a\nDosadašnji član stručnog štaba košarkaškog kluba Crvena zvezda Milan Gurović novi je trener FMP-a, objavljeno je danas na sajtu kluba sa Malog Kalemegdana.\n“Velika je čast i zadovoljstvo postati trener prvog tima FMP-a. Želeo bih da zahvalim mom prethodniku Milošu Pejiću, koji je mnogo uradio za ovaj klub i koji je postavio određene temelje u sistemu FMP-a”, rekao je Gurović.\n“Daću sve od sebe da svojim znanjem, iskustvom i vrednim radom pomognem mladim igračima iz FMP-a da postanu još bolji košarkaši i da zajedno ostvarimo postavljene ciljeve”, dodao je bivši reprezentativac.\nGurović je igrao za mnogobrojne klubove među kojima i za Barselonu, Partizan, Crvenu zvezdu i Galatasaraj.\nS reprezentacijom Jugoslavije osvojio je zlatnu među na Svetskom prvenstvu u Indijanapolisu 2002. godine, zlato na Evropskom prvenstvu u Turskoj 2001. i bronzu na Evropskom prvenstvu 1999. godine u Francuskoj.


Pedeset studenata iz Srbije ide vozom u Evropu – Gradskibiro.rs\nPedeset studenata iz Srbije ide vozom u Evropu\nBEOGRAD, 13. jula 2017. (Beta) – Pedeset studenata iz Srbije dobilo je mogućnost da koristeći železničke vozne karte “inter-rejl” (Interrail) proputuje zemljama Evropske unije u okviru projekta “Putujemo u Evropu”.\nNa konkurs za program “Putujemo u Evropu” mogli su da se prijave studenti završnih godina osnovnih studija i studenti na master studijama. Uslovi su bili prosek viši od 8,5 i znanje engleskog jezika.\nIzabrani studenti će se najpre u Berlinu sastati s vršnjacima iz zemalja regiona u okviru trodnevnog obaveznog programa.\nNjima je danas u prostorijama EU info centra u Beogradu predstavnik delegacije EU u Srbiji Ramunas Janušauskas poželeo da im iskustva s putovanja kao predstavnika Srbije, budu lepa i da ono što su videli i doživeli prenesu drugima kada se vrate.\nOn je rekao da je veoma dobro što su se na jučerašnjem samitu u Trstu lideri zemalja Zapadnog Balkana dogovorili o projektima, od kojih je istakao razmenu studenata.\nMarina Rakić iz EU info centra je obavestila studente o programu razmene studenata “Erazmus plus”.


Danilovic: Iniciraću razgovor s pemijerom o odnosu prema SPC\nTanjug 28. maja 2021. 14:26\nPODGORIC, 28. maja (Tajug) – Partije koje čine većinu u Skupštini Crne Gore pozvaće crnogorskog premijera Zdravka Krivokapića na razgovor na temu odnosa prema Srpskoj pravoslavnoj crkvi, potvrđeno je portalu podgoričkog Dana.\nPredsednik Ujedinjene Crne Gore, koja je deo vladajuće koalicije, Goran Danilović rekao je za Dan da će, u duhu dobre prakse, pokrenuti takvu inicijativu.\nDanilović je rekao da će za to iskoristiti ranije uspostavljeno pravilo pokretanja inicijativa u okviru parlamentarne većine.\nOčekuje se da će se pozivu odazvati “partije bliske Srpskoj pravoslavnoj crkvi”, koje smatraju da je Krivokapićeva poseta beogradskoj Patrijaršiji predstavljala „uvlačenje crkve u politiku i da je nanela štetu Crnoj Gori, a posebno Mitropoliji crnogorsko – primorskoj i episkopu Joanikiju“.\nŠef poslaničkog kluba Demokratskog fronta Slaven Radunović, u izjavi za Dan je ozdraavio inicijativu Danilovića.\n„Naravno, odmah prihvatamo predlog kolege Gorana Danilovića. Nismo, međutim, sigurni da će se premijer odazvati našem pozivu. Pre nekoliko dana smo ga pozvali da razgovaramo o predlogu Budžeta i on nije došao….“, rekao je Radunović.\nTvrdi da Krivokapić nije zainteresovan za normalnu saradnju sa parlamentarnom većinu, zahvaljujući čijoj podršci je na mestu premijera.\n„Do sada smo mogli i tolerisati njegovo ponašanje, ali je sada krajnje vreme da razmotrimo zašto je njegov odnos prema SPC ovako nepristojan“, rekao je Radunović.\nKrivokapić je sinoć u Beogradskoj patrijaršiji pokušao da uslovi potpisivanje Temeljnog ugovora izborom vladike Joanikija za naslednika mitropolita Amfilohija.\nJoanikije je ranije danas izjavio da je Krivokapića molio da potpiše Temeljni ugovor, a ne da se meša u izbor mitropolita crnogorsko primorskog.


Rubrike > Projekti > Projekti > Obrazovanje za mir\nPrvi regionalni radni sastanak ‒ projekat Obrazovne institucije implementiraju obrazovanje za mir\nDrugi regionalni radni sastanak - Unaprijediti obrazovanje za mir\nEvaluacijski sastanak projekta Obrazovne institucije implementiraju obrazovanje za mir\nObrazovanje za mir - druga faza\nZavod za školstvo već nekoliko godina uspješno sarađuje sa NVO Nanasen dijalog centar Crna Gora. Saradnja je posebno intenzivirana u okviru realizacije projekta Obrazovne institucije implementiraju obrazovanje za mir koji se implementira u tri škole u Crnoj Gori: OŠ “Maršal Tito”, Ulcinj, OŠ “Marko Miljanov”, Podgorica i OŠ “Milija Nikčevič”, Nikšić. Iste škole bile su ukiljučene u program Školska medijacija, tako da obrazovanje za mir nastavlja i razvija ciljeve prethodno realizovanog projekta.\nZavod za školstvo i NVO NDCCG potpisali su Memorandum o saradnji februara 2009. godine. U Katalogu programa stručnog usavršavanja nastavnika za školsku 2011/12. godinu akreditovan je program obuke za nastavnike Podrška procesu reforme obrazovanja u Crnoj Gori – Nansen škola dijaloga i školska medijacija.\nNVO NDC Crna Gora je u okviru svojih aktivnosti realizovao nekoliko studijskih posjeta u okviru kojih su praktičari iz regiona (Crna Gora, Srbija, Bosna i Hercegovina) imali priliku da razmjenjuju iskustva u primjeni školske medijacije u svojim učionicama. Osim posjeta u regionu, organizovana je i studijska posjeta Krimu (Ukrajina) gdje je realizovan praktični seminar u okviru projekta Razmjena iskustava nastavnika sa Zapadnog Balkana i iz zemalja ZND-a: Obrazovanje za mir donosi mir u svijetu, čiji su koordinatori bili NVO NDCCG i NVO ID centar, Krim. U okviru saradnje Zavoda za školstvo sa NVO koje se bave stručnim usavršavanjem nastavnika, članica crnogorske delegacije bila je dr Dušanka Popović. Članice delegacije bile su i: Branka Kankaraš (MPN), Ivana Gajović (NDCCG), Vesna Popov i Rita Zadrima (OŠ „Maršal Tito" iz Ulcinja). Seminar je realizovan u administrativnom centru Autonomne Pokrajine Krim, Simferopolju, i trajao je od 14. do 19. maja 2010. godine. To je nastavak rada započetog u Podgorici, u okviru sličnog seminara, kada su kolege sa Krima bili gosti u Crnoj Gori. Osim predstavnika iz Crne Gore i domaćina, u radu su učestvovali predstavnici Bosne i Hercegovine, Srbije, Republike Srpske i Moldavije.\nNa seminaru su razmatrane mnoge zanimljive teme i razmijenjena iskustva iz nastave, posebno načini na koje se uvažavaju različitosti i pihvata interkulturalnost, a učesnici su imali priliku i da posjete druge gradove Krima (Bahčusaraj, Jalta...) i razgovaraju sa predstavnicima institucija u kojima se implemetiraju inovativni obrazovni programi, usmjereni na formiranje tolerancije i interkulturalni dijalog. Takođe, u okviru profesionalnog razvoja nastavnika, demostrirani su programi obuke koji se odnose na ove i slične teme, kao i pojedine aktivnosti kroz koje se osvješćuje značaj tolerancije i uvažavanja u interkulturalnom okruženju.\nTokom 2011. godine u Zavodu za školstvo je, na inicijativu Nansen dijalog centra Crna Gora, realizovan konsultativni sastanak na temu Obrazovne institucije implementiraju obrazovanje za mir (13. april 2011. godine). Sastanak je realizovan u okviru regionalnog projekta saradnje obrazovnih institucija iz Crne Gore i Srbije, a vodila ga je Ivana Gajović, izvršna direktorica NVO Nansen dijalog centra Crna Gora. Sastanku su prisustvovali direktori škola i nastavnici koji primjenjuju program mirovnog obrazovanja (OŠ „Milija Nikčević“, Nikšić, OŠ „Marko Miljanov“, Podgorica i OŠ „Maršal Tito“, Ulcinj), kao i predstavnici Ministrastva prosvjete i sporta i Zavoda za školstvo.\nTokom sastanka napravljen je pregled primjene programa mirovnog obrazovanja u našim školama i prezentovani primjeri dobre prakse drugih zemalja koje implementiraju Obrazovanje za mir kroz postojeće predmete (Branka Kankaraš, MPS). Nakon toga, učesnici su kroz rad u grupama izdvojili predmete u čije programe je moguće integrisati sadržaja mirovnog obrazovanja i diskutovali o načinima realizacije ove ideje. Takođe, diskutovalo se o načinu izrade priručnika za nastavnike u kojem bi se našli konkretni prijedlozi implementacije mirovnog obrazovanja kroz pojedine predmete, bilo kao priprema za čitav školski čas, bilo kao jedna od aktivnosti na času. Predložena je forma u obliku koje treba dati prijedlog pripreme časa ili aktivnosti koja će se naći u priručniku.\nFormiran je i tim za regionalnu saradnju koji čine nastavnici – mirovni edukatori i direktori osnovnih škola iz Podgorice (OŠ „Marko Milajnov“), Nikšića (OŠ „Miloja Nikčević“) i Ulcinja (OŠ „Maršal Tito“), predstavnici relevantnih institucija (Ministarstva prosvjete i sporta, Zavoda za školstvo) i nevladinih organizacija koje se bave ovom tematikom.\nTakođe, u Zavodu za školstvo je 27. aprila 2011. godine, u organizaciji Nansen dijalog centra Crna Gora, realizovana i radionica tokom koje je prezentova program Obrazovanja za mir koje se primjenjuje u Australiji. Facilitator radionice bio je gdin Gary Shaw, predstavnik Ministrastva prosvjete Australije, oblast Viktorija, i predstavnik oblasti Pacifik u Globalnoj grupi obrazovanja za mir, u okviru mreže Globalnog partnerstva za prevenciju oružanih konflikata. Gdin Shaw je kroz interaktivan, radioničarski stil predstavio programe, strategije i metodologije koje imaju za cilj bolja postignuća u školskoj sredini, kvalitativnu promjenu klime i načina rješavanja sporova u školskoj sredini kao i modele koji dobro funkcionišu u multietničkim sredinama.\nNakon ovog sastanka realizovani su sastanci u Ulcinju od 1. do 3. jula 2011. godine i u Tivtu od 4. do 6. novembra 2011. godine, kao i Evaluacijski sastanak projekta Obrazovne institucije implementiraju obrazovanje za mir. Takođe, NDC CG i Zavod za školstvo realizovali su sastanak u Budvi, 16. i 17. decemba 2011. godine, na kojem su precizirani koraci u dogovorenim aktivnostima (dati prijedlozi forme za pripreme nastavnika, analizirani prispjeli radovi i date jasne sugestije i dr.).\nZavod za škosltvo i NDCCG nastavlju da partnerski realizuju projekat Obrazovne institucije implementiraju obrazovanje za mir.


Ryanair: Od nedelje redovna avio linija Niš – Berlin\nPočetak/Društvo/Ryanair: Od nedelje redovna avio linija Niš – Berlin\nNiške Vesti31. avgusta 2016.\nU nedelju, 4. septembra sa aerodroma „Konstantin Veliki“ biće uspotavljen redovan saobraćaj na relaciji Berlin – Niš – Berlin, što će predstavljati i zvaničan početak saradnje niškog aerdoroma sa Ryanair kompanijom. Ovom prilikom biće organizovan svečan doček iz pravca Nemačke, a kasnije i ispraćaj aviona i putnika „vodenim pozdravom“.\n„Low cost” avio-kompanija Ryanair od 4. septembra uvodi liniju sa niškog aerodroma „Konstantin Veliki“. Avioni ove kompanije leteće iz Niša do Berlina i nazad. Letovi će se odvijati dva puta nedeljno, četvrtkom i nedeljom. To će biti prva linija Irske kompanije Ryanair-a iz Srbije.\nPodsetimo da će se posle prvih letova ove niskotarifne avio-kompanije na niškom aerodromu realizovati i zimski red letenja iz Niša ka Diseldorfu (Weeze), Bratislavi i Milanu (Bergamo).\nOvaj avio-prevoznik poznat je po niskim cenama letova i to uglavnom sa regionalnih aerodroma.\nRyanair svim svojim putnicima iz Niša i onima koji lete do njega nudio je veoma povoljne cene karata već od 5 evra tokom septembra, dok će se tokom oktobra, novembra i decembra karte prodavati po ceni od 9,99 evra, saopštava portal Fly from Niš.\nAerodrom Konstantin Veliki Aerodrom Niš avio kompanija avio saobraćaj Berlin low cost niskotarifna avio kompanija Ryanair


Dačić: Duraković bolje da kaže ko je pokušao da ubije Vučića - Sputnjik Srbija\n18:49 29.06.2016 Preuzmite kraći link\nDačić kaže da su Vlada i mandatar Aleksandar Vučić uložili veliki napor u normalizaciju odnosa u regionu i stvaranju regionalne stabilnosti, a da je očigledno da postoje političari koji ne mogu da opstanu bez sukoba i koji ne žele da stvaraju bolju budućnost, već da produbljuju konflikte iz prošlosti.\nOn navodi da Duraković, u dogovoru sa predsedavajućim Predsedništva BiH Bakirom Izetbegovićem, umesto da odgovori na pitanje ko je i zašto pokušao da ubije Vučića u Srebrenici, napada srpskog premijera što je uopšte došao u Srebrenicu i što je Vlada Srbije uplatila donaciju toj opštini.\n„Ceo svet je pozdravio takve odluke Srbije i premijera Vučića, osim onih koji bi da nastave sa ratnohuškačkom retorikom. I kada će iko, osim Skupštine Srbije, osuditi zločine nad nekim drugim narodom?“, upitao je Dačić u izjavi dostavljenoj medijima.\nOn je istakao da želja za pomirenjem i stabilnošću nije naša slabost, već snaga i prednost Srbije i njene Vlade.\nIvica Dačić, Srebrenica, sankcije, Ćamil Duraković, Ivica Dačić, Aleksandar Vučić, Srebrenica, Srbija


Uskoro stiže "čekiranje" u okviru tvitova\nSudeći prema tekstu sa bloga Dennisa Crowely-a, jednog od osnivača Foursquare-a, ističe se da ova popularna društvena mreža sarađuje sa Twitterom, te da bi uskoro mogla da se pojavi opcija deljenja lokacija unutar samih tvitova. Pored ovoga, Dennis u svom tekstu iznosi statistike koje su krasile Foursquare poslednjih šest godina, te da je ta društvena mreža dosta naučila i usavršavala se zahvaljujući korisnicima i velikom broju check-in-ova koje su oni ostvarili.\nStatistika je uglavnom nepogrešiva, a u ovom slučaju pokazuje da je putem Foursquare-a i kasnije Swarma, napravljeno skoro 7 milijardi check-in-ova koji su otkrili postojanje skoro 65 miliona različitih mesta širom sveta. Sa druge strane, napravljeno je oko 250 miliona fotografija i napisano 70 miliona saveta o objektima širom planete, što su dovoljni razlozi da ova društvena mreža zadrži veliku popularnost i u budućem periodu.\n‘I nakon šest godina rada, čini se da tek počinjemo’\nDa je krajnje korisna saradnja na pomolu, dokazao je i Twitter putem svog naloga, u okviru koga se nalazi kratak video koji detaljno prikazuje kako bi pomenuta funkcija mogla da izgleda. Obzirom da je Foursquare sada zasebna aplikacija koja služi više za pretragu restorana, kafića i drugih objekata, nema sumnje da će njegov mlađi brat Swarm preuzeti odgovornost za postavljanje lokacija na Twitter-u, jer je to ipak njegova primarna delatnost.\nNa kraju, Crowely je putem svog bloga istakao zadovoljstvo povodom ove vesti i dodao:\nMislim da će ova vest pokazati i drugu stranu naše kompanije za koju mnogi misle da je već dovoljno poznaju. Nama je odavno jasno da je budućnost mobilne tehnologije proaktivna i krajnje personalizovana, te da je korisniku dostupan veliki broj informacija putem mobilnih uređaja koje svakodnevno koriste. Ipak, čak i nakon šest godina rada, čini se kao da tek počinjemo…\nKako bi trebalo da izgleda pomenuta funkcija kada i zvanično bude lansirana, možete pogledati u videu.


SEEbiz.eu / ME / MK Grupa kupila Victoriju upola cene\nMK Grupa Victoria Group Miodrag Kostić Nenad Gujaničić York Capital Management Elements Capital Partners Sojaprotein\nMK Grupa kupila Victoriju upola cene\nAutor/izvor: SEEbiz / eKapija / Politika\nDatum objave: 11.07.2018. - 17:00:18\nBEOGRAD - Ni promena vlasnika, ni svež kapital, ni sporazumi o mirovanju obaveza sa kreditorima, ni profesionalni menadžeri iz bankarskog sektora, nisu uspeli da posle 10 godina izvuku kompaniju Victoria Group iz dugova.\nSada je pitanje da li će to poći za rukom biznismenu Miodragu Kostiću, koji je već počeo da preuzima dugove ove poljoprivredne kompanije ili će i za njegovu MK Grupu ova prezadužena poslovna imperija biti prevelik zalogaj?\nDugovi ove grupacije na kraju 2016. godine bili su veći od 360 mil EUR, a konsolidovani finansijski izveštaj za prethodnu godinu još nije objavljen.\nKako nezvanično može da se čuje, samo dugovi prema bankama, koji su bili predmet ove transakcije, iznosili su oko 260 mil EUR. Prema saznanjima Politike, Miodrag Kostić otkupio je te dugove banaka po ceni od oko 112 mil EUR, što znači je platio manje od polovine ukupnog duga prema bankama. Dakle, nakon što se ova transakcija završi Miodrag Kostić će postati većinski vlasnik kompanije, jer će dugovi biti konvertovani u kapital, a Victoria Group više neće imati obaveze prema bankama.\nNije tajna da ova kompanija već uveliko traži kupca, pa su čak u novembru 2017. godine dva strana fonda – York Capital Management i Elements Capital Partners – saopštili da su dostavili zajedničku ponudu za otkup akcija Victoria Grupe.\nIako transakcija nije bila završena, tada je saopšteno da ova dva investitora planiraju da ulože 100 mil EUR, kako bi stabilizovali poslovanje ove kompanije, što je bilo neuobičajeno. I tada su mediji pisali da je biznismen Miodrag Kostić među potencijalnim kupcima, ali su iz MK Grupe demantovane te "spekulacije", koje su se sada pokazale kao tačne. Dušan Radičević, direktor MK Grupe, tvrdio je da je reč o nepouzdanim informacijama.\nIzgleda da je u međuvremenu Miodrag Kostić uspeo da obezbedi kapital, jer je saopšteno da je MK Grupa počela proces preuzimanja bankarskih kreditnih potraživanja prema članicama Victoria Grupe. Sa kreditorima kompanije potpisan je ugovor o preuzimanju njihovih kredita i očekuje se da će taj proces biti okončan u najskorijem roku, saopšteno je.\nDušan Radičević, direktor MK Grupe, izjavio je da to predstavlja poslovnu priliku za dalji razvoj obe kompanije i čitavog srpskog agrara, kao i višestruku korist za sve uključene strane u ovom procesu.\nInače, neto dug MK Grupe na kraju 2016. godine bio je veći od 150 mil EUR, ali je struktura duga bila povoljnija. Za razliku od Victoria Grupe, gde najveći deo obaveza čine skupi kratkoročni krediti, MK Group imala je 22,8 milijardi dinara (193 mil EUR) dugoročnih kredita i oko pet milijardi dinara (42 mil EUR) kratkoročnih zajmova.\nPoređenja radi, kapital Victoria Group na kraju 2016. godine iznosio je 3,6 milijardi dinara (30 mil EUR). Kako su dugovi istopili kapital ove firme najbolje govori podatak da je samo godinu dana ranije on iznosio 8,6 milijardi dinara. U koliko nezavidnoj situaciji se ova kompanija nalazi govori i podatak da je neto dug kompanije čak 11 puta veći od kapitala, što je neodrživo. Konsolidovani izveštaj za 2017. godinu još nije objavljen.\nBroker Nenad Gujaničić iz Momentuma kaže da se već nekoliko godina Victoria Group nalazi u teškom finansijskom položaju.\n– Nemogućnost izlaza sa postojećim kapacitetima je zacementirana dospevanjem na naplatu svih bankarskih kredita. Faktički od tog momenta kompanija preživljava, pa je pronalaženje strateškog partnera bilo jedino moguće rešenje – kaže Gujaničić.\nNa pitanje da li će to biti preveliki zalogaj za Miodraga Kostića, Gujaničić kaže da će novi strateški partner imati mnogo bolju startnu poziciju, jer u vlasništvo ulazi konverzijom duga u kapital.\n– Faktički, svi bankarski dugovi će biti anulirani, ali će osim toga biti neophodna dodatna finansijska ulaganja jer je biznis Victorije stagnirao proteklih godina. Ono što je bitno za novog strateškog partnera jesu i uslovi po kojima je on finansirao ovaj posao i njegova sposobnost da relativno brzo restrukturira ceo sistem kako bi stao na zdrave noge – zaključuje sagovornik Politike.


Izveštaj sa prezentacije 12.oktobra 2010.\nAktivnosti Izveštaji sa manifestacija Izveštaj sa prezentacije 12.oktobra 2010.\nMultimedijalna prezentacija "Otkrivanje Srbije"\nPredstavništvo Privredne komore Srbije u Austriji je u saradnji sa Gradskom upravom Beča, Udruženjem socijaldemokratskih privrednika Austrije, Ambasadom Republike Srbije i Srpskim kulturnim forumom u Beču, organizovalo je manifestaciju "Otkrivanje Srbije".\nU bečkoj Većnici (Rathaus) u utorak uveče održana je multimedijalna promocija Srbije u cilju predstavljanja austrijskim privrednicima, kako bi im se uklonio strah od investiranja u našu zemlju.\n- Direktor predstavništva PKS-a Vera Vidović naglasila je da joj je dugo bila želja da na ovakav način predstavi Srbiju. Scenario večeri bila je knjiga "Srbija na drumovima, prugama i rekama". Dobro je poznato da su u Srbiju investirale velike austrijske kompanije, a 90 odsto privrede Austrije čine mala i srednja preduzeća. Mali i srednji privrednici dosad nisu investirali u našu zemlju jer su uplašeni da ne postoji bezbednost investicija. Ovom manifestacijom želeli smo da im približimo Srbiju i uklonimo strah .\n- Ambasador Milovan Božinović istakao je da je Srbija spremna da savlada probleme i iskoristi mogućnosti koje joj se otvaraju. Naglasio je da je glavni cilj politike Srbije članstvo u EU.\n- Poslanik u bečkoj skupštini Anica Macka-Dojder je ukazala da je predstavništvo PKS-a imalo mnoštvo aktivnosti u Austriji da bi promovisalo Srbiju i predstavilo na što lepši način. U Beču nije potrebno naglasiti da postoji "druga" Srbija, jer Beč i Beograd vezuje duga istorija, jedan deo je bio težak, a drugi pozitivan i od obostrane koristi. Oba grada ne povezuje samo Dunav, već mnogo više, pre svega mnogo ljudi iz Srbije koji žive u Beču, koji su dali doprinos da je glavni grad ono što danas jeste, a to je grad sa najvišim kvalitetom života.\nNa manifestaciji je multimedijalno - muzikom, video spotovima, modnom revijom i tekstom - prisutnima približeno novo lice jedne drugačije i moderne Srbije, koja je idealna lokacija za investiciona ulaganja, ali i za turizam, življenje i rad.\nSrbija je predstavljena, kako istorijski tako i prirodnim lepotama preko filmova Turističke organizacije Beograda i Srbije. Svoje kreacije predstavila je Dragica Gavrić iz modne kuće "Gani" iz Loznice. Tekstove o Srbiji na nemačkom čitali su Miljana Miletić i Borko Ivanković, a muzički program su uveličali Nataša Veljković i Milica Culus.


Shizofrenija posledica evolucije - Psihologija Blog\nNaslovna · Shizofrenija posledica evolucije\nBritanski, nemački i kineski naučnici tvrde da je shizofrenija nesrećna posledica rapidne evoolucije ljudskog mozga. Istraživači, predvođeni Filipom Kaitovičem sa Maks Plank Instituta za evolutivnu antrolopogiju i šangajskog ogranka kineske Akademije nauka, ispitivali su mozgove zdravih ljudi i onih obolelih od shizofrenije i poredili ih sa mozgom šimpanza i rezus majmuna.\nalmir - 08.09.2009. 21:07\nDokazano je da psihički procesi utiču na fiziološke procese.Centralni nervni sistem utiče na rad vegetativnog nervnog sistema a vegetativni nervni sistem kontroliše rad žlijezda sa unutrašnjim izlučivanjem. Žlijezde sa unutrašnjim izlučivanjem luče hormone koji upravljaju metaboličkim procesima.Za normalno funkcionisanje organizma pa tako i mozga potrebno je da svaka žlijezda luči određenu normalnu količinu hormona, koja je potrebna da bi se održala ravnoteža metaboličkih procesa. Poznato je da se uz svaki psihički proces istovremeno odvija i neki fiziološki proces a fiziološki procesi su omogućeni metaboličkim procesima.Šizofrenija(i to ona kod koje nije moguće utvrditi organski uzrok,npr.karcinom sa metastazama na mozak )nastaje zbog pretjeranog i štetnog uticaja centralnog nervnog sistema, zbog čega dolazi do poremećaja rada žlijezda sa unutrašnjim izlučivanjem.


Obuka anketara u VM4K\nVojvodina je jedna od stanica studija istraživanja Mađara u Karpatskom basenu koju sprovodi Fondacija “Kraj stoleća” iz Budimpešte.\nCilj istraživanja je da se dobije uvid u mišljenje, orijentaciju i kulturnu potrošnju vojvođanskih Mađara. Istraživanje se vrši na uzorku od hiljadu ljudi putem upitnika. VM4K u Subotici ovih dana organizuje obuku anketara koji će narednih mesec dana obići sela i gradove radi prikupljanja podataka.\n“Jedan od ciljeva je da se podaci koje prikupljamo mogu koristiti u odlukama koje se tiču Mađara u zemlji i inostranstvu. Ovi podaci danas jasno ukazuju na primenjene sociogene podatke. Dakle, ne radimo samo radi postavljanja pitanja, jer je cilj sprovesti pitanje da to bude primenjivo“ navodi sociolog Bela Bauer iz Fondacije “Kraj stoleća” u Budimpešti.


Nakon što su građani Sarajeva ostali zatečeni kada su u blizini Katoličkog bogoslovnog fakulteta u starom delu grada ugledali zaglavljen kamion između dve zgrade, ova neobična situacija ponovila se i danas na istoj lokaciji, samo s drugim kamionom.\nNaime, i jutros se jedno teretno vozilo zaglavilo u ulici Muse Ćazima Ćatića, koja je izuzetno uska, i već neko vreme kamiondžija pokušava da se izbavi iz ove neugodne situacije, piše Klix.\nKAKO ĆE SE IZVUĆI? Kamiondžiju navigacija uvela u usku ulicu, pokušava da IZAĐE IZ ZAMKE (FOTO)\nZbog potpune blokade saobraćaja u navedenoj ulici stvorile su se i velike kolone vozila, a meštani su izašli kako bi pomogli vozaču. Kamionu smetaju i parkirani automobili čije vlasnike ne mogu pronaći.\nKAFA GA "KOŠTALA" 44.000 EVRA Grom spalio kamion, osiguranje odbija da ISPLATI ŠTETU\nStarijeg muškarca u Mostaru udario kamion, prevezen u bolnicu


Slovenačka avio-kompanija: Prijavili smo evropskim institucijama da Srbija “nezakonito” dodeljuje državnu pomoć Er Srbiji | Insajder\nSlovenačka avio-kompanija: Prijavili smo evropskim institucijama da Srbija “nezakonito” dodeljuje državnu pomoć Er Srbiji\nPredstavnici slovenačkog avio-prevoznika Adria Ervejs (Adria Airways) pokrenuli su postupak pred institucijama Evropske unije zbog toga što Srbija dodeljuje državnu pomoć nacionalnoj avio kompaniji Er Srbiji.\n„Adria Ervejs je zabrinuta zbog pomoći koju je Republika Srbija nezakonito dodelila Er Srbiji i takvo postupanje smatra nepravičnim, jer dovodi do narušavanja slobodne konkurencije na tržištu“, kaže za Insajder advokat Dragan Gajin, čija kancelarija zastupa slovenačku kompaniju.\nAir Serbia, Srđan Ilić\nSlovenačka avio-kompanija prvo se , prema rečima advokata Gajina, u aprilu prošle godine obratila Komisiji za kontrolu državne pomoći Srbije, ali se oni do danas nisu izjasnili po ovom zahtevu.\nKako ističe Gajin, pored toga što je pomoć Er Srbiji protivna domaćim propisima o državnoj pomoći, ona takođe predstavlja i kršenje međunarodnih obaveza koje je Republika Srbija preuzela Sporazumom o stabilizaciji i pridruživanju (SSP).\n„Shodno tome, Adria Ervejs je u vezi s državnom pomoći Er Srbiji pokrenula i odgovarajuće postupke koji su joj na raspolaganju na osnovu SSP-a, a u koje su uključena i nadležna tela EU“, navodi Gajin za Insajder.\nBez državne pomoći Er Srbija bila u minusu nekad i više nego JAT\nEr Srbija je nacionalna avio kompanija u kojoj je 51 odsto vlasnik država, a 49 odsto Etihad, kompanija iz UAE. Er Srbija nasledila je nekadašnji JAT koji je bio u dugovima i na ivici bankrota 2013. godine.\nDržava Srbija je od 2013. uložila bespovratno u zajedničku kompaniju nekoliko puta više na razne načine - od otplate dugova do investiranja - dok je Etihad zajedničkoj firmi dao kredit od oko 100 miliona dolara. Za razliku od bespovratnog davanja Srbije, Etihadu kredit sa kamatom mora da se vrati.\nČinjenica je da Er Srbije jeste napravila određen uspeh u odnosu na poslovanje JAT-a – od povećanja broja destinacija, uvođenja direktnog leta iz Beograda za Njujork pa do povećanog broja putnika.\nNova kompanija, prema finansijskim izveštajima, posluje pozitivno već od 2014. ali tako što, kako je pokazalo istraživanje Insajdera, kao prihod računa državna davanja.\nOva kompanija je 2014. godinu završila u plusu odnosno prikazan je dobitak od 3,3 miliona evra. Naredne godine on je bio još veći i iznosio je četiri miliona evra. Er Srbija je 2016. godinu završila sa dobitkom u iznosu od oko 1,8 miliona evra, dok je prošlogodišnja dobit oko 16 miliona evra.\nMeđutim, kako je otkrio Insajder, kada se posmatra samo operativno poslovanje kompanije i kada se izuzme iznos državne pomoći koji je za četiri godine iznosio ukupno oko 180 miliona evra, kompanija Er Srbija svake godine posluje u minusu čak, u nekom trenutku, i većem nego nekadašnji JAT.\nNastavljena državna pomoć i nakon isteka ugovornih obaveze\nPrema ugovoru sa Etihadom država je bila u obavezi da bespovratno ulaže sredstva u Er Srbiju do kraja 2016. godine.\nMeđutim, kako je otkrio Insajder, finansiranje nacionalne avio-kompanije sredstvima iz budžeta nastavljeno je i nakon isteka ugovora.\nTako je tokom 2017. pronađen novi osnov za nastavak finansiranja i to preko Strategije za razvoj turizma, a samo po ovom osnovu kompaniji je te godine isplaćeno čak 12 miliona evra.\nU Strategiji se, međutim, nigde eksplicitno ne predviđa izdvajanje iz budžeta za pomoć Er Srbiji, a odluku o isplati sredstava nije donelo Ministarstvo trgovine i turizma, već Vlada Srbije.\nMinistar finansija Siniša Mali rekao je sredinom prošle godine za Insajder da je država nastavila sa finansiranjem Er Srbije, samo zbog „razvoja turizma“, odnosno ulaganja u letove za Severnu Ameriku. To je potvrdila i premijerka Ana Brnabić ocenjujući da je „neozbiljno“ pitanje Insajdera da li je u Strategiji za razvoj turizma pronađen mehanizam da se nastavi sa finansiranjem Er Srbije.\nNa isto pitanje, predsednik Srbije Aleksandar Vučić rekao je da ne zna tačno zbog čega je na osnovu strategije o razvoju turizma država izdvojila 12 miliona evra za pomoć Er Srbiji, ali da „misli da je to učinjeno zbog leta za Njujork“.\nOn je još istakao da nema problema u finansiranju Er Srbije kao i da država neće uništiti svoju avio kompaniju, „ako je nečija želja da nas prijavi Evropskoj uniji“.\nEr Srbija već bila predmet istrage EU\nPrema zakonima EU zabranjena je državna pomoć nacionalnim avio prevoznicima, a Srbija se na pojedina ograničenja obavezala po Sporazumu o otvorenom nebu iz maja 2009. godine.\nNaime, da bi se evropske kompanije zaštitile od nelojalne konkurencije uvedeno je nekoliko ograničenja za članice, a među tim ograničenjima je najpre obavezno pravilo da većinsko vlasništvo, dakle najmanje 51 odsto vlasništva kompanije mora imati država Srbija ili kompanija iz Evrope i da niko van Evropske unije ne može efektivno upravljati avio kompanijom.\nZato je Er Srbija u 2014. godini bila i predmet istrage Evropske komisije pod pretnjom da bi zbog kršenja pravila mogla i da izgubi licencu za letenje u Evropi.\nIstraga je dovela do niza promena pa je bila i zbog nje 31. jula 2014. godine promenjen i ponovo potpisan Okvirni ugovor o transakciji. Tek sredinom 2016. objavljeno je da je Evropska komisija završila istragu o vlasničkoj strukturi Er Srbije, zaključkom da je većinski vlasnik nacionalne aviokompanije, Vlada Srbije, koja ima i upravljačka prava.\nInsajder se poslovanjem kompanije Er Srbija, troškovima države i uslovima pod kojima je Etihad preuzeo 49 odsto vlasništva u nacionalnoj avio kompaniji bavio u serijalu Srpsko-arapska posla.